MT Il-Ġurnal Uffiċjali ta’ l-Unjoni Ewropea L 313/1

Ir-Regolament Nru. 95 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni ta' vetturi fir-rigward tal-protezzjoni ta' l-okkupanti f'każ ta' kolliżjoni laterali

Addendum 94: Regolament Nru. 95

It-testi oriġinali UN/ECE biss għandhom effetti legali skond il-liġi pubblika internazzjonali L-istat u d-data ta' dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument ta' l-istat UN/ECE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.

Tinkorpora t-test validu kollu sa:

Is-Suppliment 1 għas-sensiela ta' l-emendi 02 – Data tad-dħul fis-seħħ: it-12 ta' Awissu 2004

Rettifika tal-21 Frar 2005

KONTENUT

REGOLAMENT

1. L-ambitu

2. Id-definizzjonjiet

3. L-applikazzjoni għall-approvazzjoni

4. L-approvazzjoni

5. L-ispeċifikazzjonijiet u t-testijiet

6. Il-modifika tat-tip ta' vettura

7. Il-konformità tal-produzzjoni

8. Il-pieni għan-nuqqas ta' konformità fil-produzzjoni

9. Produzzjoni li twaqqfet għal kollox

10. Dispożizzjonijiet tranżizzjonali

11. L-ismijiet u l-indirizzi tas-servizzi tekniċi responsabbli mit-twettiq tat-testijiet ta' l-approvazzjoni, u tad-dipartimenti amministrattivi

ANNESSI

Anness 1 Il-komunikazzjoni li tikkonċerna l-approvazzjoni jew l-estensjoni jew ir-rifjut jew l-irtirar ta' l-approvazzjoni jew tal-produzzjoni li twaqqfet għal kollox ta' tip ta' vettura rigward il-protezzjoni ta' dawk li jokkupawha fil-każ ta' kolliżjoni laterali, skond ir-Regolament Nru 95

Anness 2 L-arranġamenti għall-marka ta' l-approvazzjoni

Anness 3 Il-proċedura biex jiġi ddeterminat il-punt “H” u l-angolu reali tat-torso għall-pożizzjonijiet ta' bilqiegħda f'vetturi bil-magna

Appendiċi 1 – Id-deskrizzjoni tal-magna tridimensjonali tal-punt “H” (il-magna 3-D H)

Appendiċi 2 – Is-sistema tridimensjonali ta' referenza

Appendiċi 3 – Id-data ta' referenza li tikkonċerna l-pożizzjonijiet ta' bilqiegħda

Anness 4 Il-proċedura tat-test tal-kolliżjoni

Appendiċi 1 – Id-determinazzjoni tad-data ta' rendiment GE.95-22782

Appendiċi 2 – Il-proċedura għall-kalkolu tal-kriterju viskuż għall-EUROSID 1

Anness 5 Il-karatteristiċi ta' ostaklu mobbli li jista' jiġi ddeformat

Appendiċi 1 – Il-kurvi tal-forza mal-liwja għat-testijiet statiċi

Appendiċi 2 – Il-kurvi tal-forza mal-liwja għat-testijiet dinamiċi

Anness 6 Id-deskrizzjoni teknika tal-manikin ta' l-impatt mill-ġenb

Anness 7 L-installazzjoni tal-manikin ta' l-impatt mill-ġenb

Anness 8 It-test parzjali

1. L-AMBITU

Dan ir-Regolament japplika għall-mod kif taħdem l-istruttura tal-kompartiment tal-passiġġieri tal-vetturi tal-kategoriji M1 u N1, fejn il-punt R ta' l-aktar sît baxx m'huwiex aktar minn 700 mm mil-livell ta' l-art, f'kolliżjoni laterali, meta l-vettura hija fil-kundizzjoni li tikkorrispondi mal-massa ta' referenza ddefinita fil-paragrafu 2.10. ta' dan ir-Regolament.

2. ID-DEFINIZZJONIJIET

Għall-finijiet ta' dan ir-Regolament:

2.1. “Approvazzjoni ta' vettura” tfisser l-approvazzjoni ta' tip ta' vettura rigward il-mod kif taħdem l-istruttura tal-kompartiment tal-passiġġieri f'kolliżjoni laterali;

2.2. “Tip ta' vettura” tfisser kategorija ta' vetturi li jaħdmu bl-enerġija li ma jvarjawx f'tali aspetti essenzjali bħal:

2.2.1. it-tul, il-wisa' u l-għoli mill-art tal-vettura, safejn dawn għandhom effett negattiv fuq ir-rendiment preskritt f'dan ir-Regolament;

2.2.2. l-istruttura, id-dimensjonijiet, il-linji u l-materjali tal-ħitan tal-ġnub tal-kompartiment tal-passiġġieri, safejn dawn għandhom effett negattiv fuq ir-rendiment preskritt f'dan ir-Regolament;

2.2.3 il-linji u d-dimensjonijiet ta' ġewwa tal-kompartiment tal-passiġġieri u t-tip ta' sistemi ta' protezzjoni, safejn dawn għandhom effett negattiv fuq ir-rendiment preskritt f'dan ir-Regolament;

2.2.4. il-pożizzjoni tal-magna (quddiem, wara jew fin-nofs);

2.2.5. il-massa mingħajr tagħbija, safejn din għandha effett negattiv fuq ir-rendiment preskritt f'dan ir-Regolament;

2.2.6. l-arranġamenti jew it-tagħmir ta' ġewwa mhux obbligatorji, safejn dawn għandhom effett negattiv fuq ir-rendiment preskritt f'dan ir-Regolament;

2.2.7. it-tip ta' sît(s) ta' quddiem u l-pożizzjoni tal-punt “R”, safejn dawn għandhom effett negattiv fuq ir-rendiment preskritt f'dan ir-Regolament;

2.3. “Kompartiment tal-passiġġieri” ifisser l-ispazju għall-akkomodazzjoni tal-passiġġieri, imdawwar mis-saqaf, l-art, il-ħitan tal-ġnub, il-bibien, it-twieqi ta' barra u d-diviżjoni ta' quddiem (front bulkhead) u l-pjan tad-diviżjoni tal-kompartiment ta' wara jew il-pjan ta' l-appoġġ tad-dahar tas-sît ta' wara;

2.4. Il-“punt R” jew il-“punt ta' referenza għal post bilqiegħda” ifisser il-punt ta' referenza speċifikat mill-manifattur tal-vettura li:

2.4.1. għandu koordinati determinati b'relazzjoni għall-istruttura tal-vettura;

2.4.2. jikkorrispondi mal-pożizzjoni fit-teorija tal-punt ta' rotazzjoni tat-torso/tal-koxox (il-punt H) għall-pożizzjoni normali għas-sewqan jew għall-pożizzjoni ta' l-użu l-aktar baxxa u l-aktar lura mogħtija mill-manifattur tal-vettura għal kull pożizzjoni ta' bilqiegħda speċifikat minnu;

2.5. Il-“punt H” huwa kif stabbilit mill-Anness 3 ta' dan ir-Regolament;

2.6. “Kemm jiflaħ it-tank tal-fjuwil” tfisser kemm jiflaħ it-tank tal-fjuwil kif speċifikat mill-manifattur tal-vettura;

2.7. “Pjan trasversali” ifisser pjan vertikali perpendikulari għall-pjan medjan lonġitudinali vertikali tal-vettura;

2.8. “Sistema ta' protezzjoni” tfisser strumenti maħsuba biex irażżnu u/jew jipproteġu lil dawk li jokkupaw il-vettura;

2.9. “Tip ta' sistema ta' protezzjoni” ifisser kategorija ta' strumenti ta' protezzjoni li ma jvarjawx f'aspetti essenzjali tagħhom bħal: — teknoloġija — ġeometrija — materjali kostitwenti;

2.10. “Massa ta' referenza” tfisser il-massa mingħajr tagħbija tal-vettura miżjuda b'massa ta' 100 kg (jiġifieri l-massa tal-manikin ta' l-impatt mill-ġenb u l-istrumenti tal-kejl tiegħu);

2.11. “Massa mingħajr tagħbija” tfisser il-massa tal-vettura lesta biex titħaddem mingħajr sewwieq, passiġġieri jew tagħbija, imma bit-tank tal-fjuwil mimli sa 90 fil-mija ta' kemm jiflaħ u s-sett normali ta' għodod u l-istepni fuq il-vettura, fejn japplika.

2.12. “Ostaklu mobbli li jista' jiġi ddeformat” ifisser l-apparat li bih tintlaqat il-vettura tat-test. Dan jikkonsisti fi tròli u apparat ta' l-impatt;

2.13. “L-apparat ta' l-impatt” ifisser sezzjoni li titfarrak immuntata fuq in-naħa ta' quddiem ta' l-ostaklu mobbli li jista' jiġi ddeformat;

2.14. “Tròli” ifisser qafas liberu bir-roti li jivjaġġa fuq l-assi lonġitudinali tiegħu fil-punt ta' l-impatt. Il-parti ta' quddiem tiegħu ssostni l-apparat ta' l-impatt.

3. L-APPLIKAZZJONI GĦALL-APPROVAZZJONI

3.1. L-applikazzjoni għall-approvazzjoni ta' tip ta' vettura fejn għandha x'taqsam il-protezzjoni ta' dawk li jokkupawha fil-każ ta' kolliżjoni laterali għandha titressaq mill-manifattur tal-vettura jew mir-rappreżentant akkreditat tiegħu.

3.2. Ma' din għandhom ikunu mehmuża tliet kopji tad-dokumenti msemmija hawn taħt u l-partikularitajiet li ġejjin:

3.2.1 deskrizzjoni dettaljata tat-tip ta' vettura fejn għandha x'taqsam l-istruttura, id-dimensjonijiet, il-linji u l-materjali kostitwenti tagħha;

3.2.2. ir-ritratti u/jew id-dijagrammi u d-disinni tal-vettura li juru t-tip tal-vettura b'elevazzjoni minn quddiem, mill-ġenb u minn wara u d-dettalji tad-disinn tal-parti laterali ta' l-istruttura;

3.2.3. il-partikularitajiet tal-massa tal-vettura kif iddefiniti mill-paragrafu 2.11. ta' dan ir-Regolament;

3.2.4. il-linji u d-dimensjonijiet ta' fuq ġewwa tal-kompartiment tal-passiġġieri;

3.2.5. deskrizzjoni tat-tagħmir ta' fuq ġewwa tal-ġenb rilevanti u tas-sistemi ta' protezzjoni installati fil-vettura.

3.3. Min qed japplika għall-approvazzjoni għandu jkun intitolat li jippreżenta kwalunkwe data u riżultat ta' testijiet imwettqa li jagħmluha possibbli li jkun stabbilit li tista' tinkiseb konformità mal-kundizzjonijiet meħtieġa fuq vetturi prototipi bi grad suffiċjenti ta' eżattezza.

3.4. Vettura li tirrapreżenta t-tip li jrid ikun approvat għandha titressaq quddiem is-servizz tekniku responsabbli għat-twettiq tat-testijiet ta' l-approvazzjoni.

3.4.1. Vettura li ma tinkludix il-komponenti kollha xierqa għat-tip tista' tkun aċċettata għat-testijiet kemm-il darba jista' jintwera li n-nuqqas tal-komponenti mhux inklużi m'għandu l-ebda effett detrimentali fuq ir-rendiment preskritt fil-kundizzjonijiet meħtieġa ta' dan ir-Regolament.

3.4.2. Għandha tkun ir-responsabbiltà ta' min japplika għall-approvazzjoni li juri li l-applikazzjoni tal-paragrafu 3.4.1. hija konformi mal-kundizzjonijiet ta' dan ir-Regolament.

4. L-APPROVAZZJONI

4.1. Jekk it-tip ta' vettura mressqa għall-approvazzjoni skond dan ir-Regolament tissodisfa l-obbligi tal-paragrafu 5 aktar 'l isfel, għandha tingħata l-approvazzjoni għal dak it-tip ta' vettura.

4.2. F'każ ta' dubju, għandha titqies, meta tkun ivverifikata l-konformità tal-vettura mal-kundizzjonijiet meħtieġa ta' dan ir-Regolament, kwalunkwe data jew riżultat ta' testijiet ipprovduti mill-manifattur li jistgħu jkunu kkunsidrati fil-validazzjoni tat-test ta' l-approvazzjoni mwettaq mis-servizz tekniku.

4.3. Għandu jingħata numru ta' approvazzjoni għal kull tip approvat. L-ewwel żewġ numri ta' dan (fil-preżent 01 li jikkorrispondi għas-serje ta' emendi 01) għandhom jindikaw is-serje ta' emendi li jinkorporaw l-akbar emendi tekniċi reċenti li saru lir-Regolament meta nħarġet l-approvazzjoni. L-istess Parti Kontraenti ma tistax tagħti l-istess numru ta' approvazzjoni lil tip ieħor ta' vettura.

4.4. L-avviż ta' l-approvazzjoni jew ta' l-estensjoni jew tar-rifjut ta' l-approvazzjoni tat- tip ta' vettura skond dan ir-Regolament għandu jiġi kkomunikat mill-Partijiet għall-Ftehim li japplikaw dan ir-Regolament permezz ta' formola konformi mal-mudell fl-Anness 1 ta' dan ir-Regolament u r-ritratti u/jew id-dijagrammi u d-disinni provduti minn min qed japplika għall-approvazzjoni, għandhom ikunu provduti f'format li ma jeċċedix A4 (210 x 297 mm) jew mitwi f'dak il-format u fuq skala xierqa.

4.5. Ma' kull vettura li tikkonforma mat-tip ta' vettura approvat taħt dan ir-Regolament għandha titwaħħal, b'mod evidenti u f'post faċilment aċċessibbli, speċifikat fil-formola ta' l-approvazzjoni, marka internazzjonali ta' approvazzjoni li tikkonsisti f':

4.5.1. ċirku li jdawwar l-ittra “E” segwit min-numru ta' li jiddistingwi l-pajjiż li ta l-approvazzjoni (1);

4.5.2. in-numru ta' dan ir-Regolament, segwit mill-ittra “R”, daxx u n-numru ta' l-approvazzjoni, fuq il-lemin taċ-ċirku kif preskritt fil-paragrafu 4.5.1.

4.6. Jekk il-vettura tikkonforma mat-tip approvat ta' vettura, taħt wieħed jew aktar minn wieħed, mir-Regolamenti l-oħra annessi mal-Ftehim, fil-pajjiż li ta l-approvazzjoni taħt dan ir-Regolament, is-simbolu preskritt fil-paragrafu 4.5.1. m'għandux għalfejn jiġi ripetut; f'dan il-każ in-numri tar-Regolament u ta' l-approvazzjoni flimkien mas-simboli addizzjonali tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni taħt dan ir-Regolament għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 4.5.1.

4.7. Il-marka ta' l-approvazzjoni għandha tkun li tinqara b'mod ċar u li ma titħassarx.

4.8. Il-marka ta' l-approvazzjoni għandha titqiegħed viċin ta' jew fuq il-pjanċa tad-data tal-vettura mwaħħla mill-manifattur.

4.9. L-Anness 2 ta' dan ir-Regolament jagħti eżempji ta' marki ta' l-approvazzjoni.

5. L-ISPEĊIFIKAZZJONIJIET U T-TESTIJIET

5.1. Il-vettura għandha tgħaddi minn test skond l-Anness 4 ta' dan ir-Regolament.

5.1.1. It-test ser jitwettaq fuq in-naħa tas-sewwieq sakemm strutturi asimetriċi tal-ġenb, jekk hemm, ma jkunux tant differenti li jaffetwaw ir-rendiment f'impatt fuq il-ġenb. F'dak il-każ waħda jew l-oħra mill-alternattivi fil-paragrafu 5.1.1.1. jew 5.1.1.2. jistgħu jintużaw bi ftehim bejn il-manifattur u l-awtorità tat-test.

5.1.1.1. Il-manifattur ser jipprovdi lill-awtorità responsabbli għall-approvazzjoni b'informazzjoni rigward il-kompatibilità ta' rendiment mqabbla man-naħa tas-sewwieq meta t-test ikun qed jitwettaq fuq dik in-naħa.

5.1.1.2. L-awtorità ta' l-approvazzjoni, jekk tkun ikkonċernata dwar il-kostruzzjoni tal-vettura, ser tiddeċiedi li t-test isir fuq in-naħa opposta tas-sewwieq, minħabba li din titqies bħala l-inqas favorevoli.

5.1.2. Is-Servizz Tekniku, wara konsultazzjoni mal-manifattur, jista' jeħtieġ li t-test isir bis-sît f'pożizzjoni oħra barra dik indikata fil-paragrafu 5.5.1. ta' l-Anness 4. Din il-pożizzjoni għandha tkun indikata fir-rapport tat-test (2).

5.1.3. Ir-riżultat ta' dan it-test għandu jitqies sodisfaċenti jekk il-kundizzjonijiet stabbiliti fil-paragrafi 5.2. u 5.3. aktar 'l isfel huma sodisfatti.

5.2. Il-kriterji ta' rendiment

5.2.1. Il-kriterji ta' rendiment, kif iddeterminati għat-test ta' kolliżjoni skond l-Appendiċi ta' l-Anness 4 ta' dan ir-Regolament għandhom jissodisfaw il-kundizzjonijiet li ġejjin:

5.2.1.1 il-kriterju ta' rendiment tar-ras (HPC) għandu jkun inqas minn jew daqs 1 000; fejn m'hemm l-ebda kuntatt tar-ras, allura l-HPC m'għandux jitkejjel jew jiġi kkalkulat imma rreġistrat bħala “L-ebda Kuntatt tar-Ras.”

5.2.1.2. il-kriterji ta' rendiment tat-toraċi għandhom ikunu: (a) il-Kriterju tal-Liwja tal-Kustilja (RDC) inqas minn jew daqs 42 mm; (b) il-Kriterju ta' Tessuti tal-Ġisem (li la fihom għadam u lanqas huma kartilaġinużi) (VC) inqas minn jew daqs 1,0 m/sec. Għal perjodu tranżitorju ta' sentejn, wara d-data speċifikata fil-paragrafu 10.2. ta' dan ir-Regolament, il-valur V * C m'huwiex kriterju ta' suċċess/falliment fl-ittestjar għall-approvazzjoni, imma dan il-valur irid ikun irreġistrat fir-rapport tat-test u jinġabar mill-awtoritajiet ta' l-approvazzjoni. Wara dan il-perjodu tranżitorju, il-valur tal-VC ta' 1,0 m/sek għandu japplika bħala kriterju ta' suċċess/falliment sakemm il-Partijiet Kontraenti li qed japplikaw dan ir-Regolament ma jiddeċidux b'mod differenti.

5.2.1.3. il-kriterju ta' rendiment tal-pelvi għandu jkun: il-Forza Massima tas-Simfisi tal-Pubis (waħda miż-żewġ għadmiet li jiffurmaw iż-żewġt iġnub tal-pelvi, PSPF) inqas minn jew daqs 6 kN.

5.2.1.4. il-kriterju ta' rendiment ta' l-addome għandu jkun: il-Forza Massima ta' l-Addome (APF) inqas minn jew daqs 2,5 kN ta' forza interna (ekwivalenti għal forza esterna ta' 4,5 kN).

5.3. Il-kundizzjonijiet meħtieġa partikolari

5.3.1. L-ebda bieba m'għandha tkun miftuħa matul it-test.

5.3.2. Wara l-impatt, għandu jkun possibbli li mingħajr l-użu ta' għodod:

5.3.2.1. jinfetħu numru suffiċjenti ta' bibien ipprovduti għad-dħul u għall-ħruġ normali tal-passiġġieri, u jekk ikun neċessarju jiġu inklinati id-dhura tas-sîts jew is-sîts sabiex tkun possibbli l-evakwazzjoni ta' dawk kollha li jokkupaw il-vettura;

5.3.2.2. jinħall il-manikin mis-sistema ta' protezzjoni;

5.3.2.3. jitneħħa l-manikin mill-vettura;

5.3.3. L-ebda strument jew komponent ta' fuq ġewwa m'għandu jinqala' b'tali mod li jżid sew ir-riskju ta' feriment minn partijiet li jisporġu 'l barra li jaqtgħu jew trufijiet bil-ponta.

5.3.4 Ksur, li jirriżultaw minn deformazzjoni permanenti huma aċċettabbli, sakemm dawn ma jżidux ir-riskju ta' feriment.

5.3.5. Jekk hemm telf kontinwu ta' likwidu mit-tubu tal-fjuwil wara l-kolliżjoni, ir-rata ta' telf m'għandhiex teċċedi 30 g/min; jekk il-likwidu mis-sistema tat-tubu tal-fjuwil jitħallat ma' likwidi mis-sistemi l-oħra u l-likwidi differenti ma jistgħux ikunu separati u identifikati faċilment, il-likwidi kollha miġbura għandhom jiġu kkunsidrati fil-valutazzjoni tat-telf kontinwu.

6. IL-MODIFIKA TAT-TIP TAL-VETTURA

6.1. Kwalunkwe modifika li taffettwa l-istruttura, in-numru u t-tip ta' sîts, it-tapizzerija jew it-tagħmir ta' fuq ġewwa, jew il-pożizzjoni tal-kontrolli tal-vettura jew tal-partijiet mekkaniċi, li tista' taffettwa kemm jiflaħ jassorbi enerġija l-ġenb tal-vettura għandha tinġieb għall-attenzjoni tad-dipartiment amministrattiv li qed jagħti l-approvazzjoni. Id-dipartiment imbagħad jista' jew:

6.1.1. jikkunsidra li l-modifiki li saru mhux probabbli li jkollhom daqstant effett ħażin li jkun innutat u li fi kwalunkwe każ il-vettura għadha konformi mal-kundizzjonijiet meħtieġa; jew

6.1.2. jeħtieġ rapport ta' test ieħor mingħand is-servizz tekniku responsabbli li jwettaq it-testijiet;

6.1.2.1. Kwalunkwe modifika tal-vettura li taffettwa l-forma ġenerali ta' l-istruttura tal-vettura jew kwalunkwe varjazzjoni fil-massa ta' referenza ta' aktar minn 8 fil-mija li fil-fehma ta' l-awtorità jista' tinfluwenza sew ir-riżultati tat-test għandha teħtieġ ripetizzjoni tat-test kif deskritt fl-Anness 4.

6.1.2.2. Jekk is-servizz tekniku, wara konsultazzjoni mal-manifattur tal-vettura, jikkunsidra li l-modifiki f'tip ta' vettura m'humiex suffiċjenti biex jiġġustifikaw li t-test jerġa' jitwettaq kompletament, mela allura jista' jintuża test parzjali. Dan ikun il-każ jekk id-differenza fil-massa ta' referenza ma tkunx ta' aktar minn 8 fil-mija mill-vettura oriġinali jew in-numru tas-sîts ta' quddiem ma jitbiddilx. Il-varjazzjonijiet fit-tip ta' sît jew fit-tagħmir ta' fuq ġewwa m'għandhomx jinvolvu, b'mod awtomatiku, li jerġa' jsir mill-ġdid it-test komplet. Eżempju ta' kif għandha tkun ittrattata din il-problema jingħata fl-Anness 8.

6.2. Il-konferma jew ir-rifjut ta' l-approvazzjoni, li tispeċifika l-alterazzjoni, għandha tkun ikkomunikata permezz tal-proċedura speċifikata fil-paragrafu 4.4. aktar 'il fuq lill-Partijiet għall-Ftehim li japplikaw dan ir-Regolament.

6.3. L-awtorità kompetenti li toħroġ estensjoni ta' l-approvazzjoni għandha tagħti numru ta' serje lil kull formola ta' komunikazzjoni kkompilata għal tali estensjoni.

7. IL-KONFORMITÀ TAL-PRODUZZJONI

Il-konformità tal-proċeduri tal-produzzjoni għandha tkun konformi ma' dawk iddikkjarati fil-Ftehim, fl-Appendiċi 2 (E/ECE/324-E/ECE/TRANS/505/Rev.2), bil-kundizzjonijiet meħtieġa li ġejjin:

7.1. Kull vettura approvata taħt dan ir-Regolament għandha tkun immanifatturata b'mod li tikkonforma mat-tip approvat billi tissodisfa l-kundizzjonijiet meħtieġa stabbiliti fil-paragrafu 5 aktar 'il fuq.

7.2. Min għandu l-approvazzjoni għandu jassigura ruħu li, għal kull tip ta' vettura, ta' l-inqas jitwettqu t-testijiet li jikkonċernaw it-teħid tal-qisien.

7.3. L-awtorità li tat l-approvazzjoni tat-tip tista' fi kwalunkwe ħin tivverifika l-metodi tal-kontroll tal-konformità applikati f'kull stabbiliment ta' produzzjoni. Il-frekwenza normali ta' dawn il-verifiki għandha tkun ta' darba kull sentejn.

8. PENALI GĦAN-NUQQAS TA' KONFORMITÀ TAL-PRODUZZJONI

8.1. L-approvazzjoni mogħtija għal tip ta' vettura, skond dan ir-Regolament, tista' tkun irtirata jekk m'hemmx konformità mal-kundizzjoni meħtieġastabbilita fil-paragrafu 7.1. aktar 'il fuq, jew jekk il-vettura jew il-vetturi magħżula m'għaddietx mill-kontrolli preskritti fil-paragrafu 7.2. aktar 'il fuq.

8.2. Jekk Parti Kontraenti għall-Ftehim li qed tapplika dan ir-Regolament tirtira l-approvazzjoni li kienet tat qabel, għandha minnufih tavża b'dan lill-Partijiet Kontraenti l-oħra li qed japplikaw dan ir-Regolament permezz ta' formola ta' komunikazzjoni konformi mal-mudell fl-Anness 1 ta' dan ir-Regolament.

9. PRODUZZJONI LI TWAQQFET GĦAL KOLLOX

Jekk min għandu l-approvazzjoni jieqaf kompletament milli jimmanifattura t-tip ta' vettura approvat skond ir-Regolament, għandu jinforma b'dan lill-awtorità li tat l-approvazzjoni. Malli tirċievi l-komunikazzjoni rilevanti dik l-awtorità għandha tinforma b'dan lill-Partijiet l-oħra għall-Ftehim ta' l-1958, li japplikaw dan ir-Regolament, permezz ta' formola ta' komunikazzjoni konformi mal-mudell fl-Anness 1 ta' dan ir-Regolament.

10. ID-DISPOŻIZZJONIJIET TRANŻITORJI

10.1. Mid-data uffiċjali tad-dħul fis-seħħ tas-Suppliment 1 tas-serje 02 ta' emendi, l-ebda Parti Kontraenti li qed tapplika dan ir-Regolament m'għandha tirrifjuta li tagħti l-approvazzjoni ta' l-ECE taħt dan ir-Regolament kif emendat mis-Suppliment 1 tas-serje 02 ta' emendi.

10.2. Minn 12-il xahar wara d-dħul fis-seħħ tas-serje 02 ta' l-emendi, il-Partijiet Kontraenti li qed japplikaw dan ir-Regolament għandhom jagħtu l-approvazzjonijiet ta' l-ECE biss lil dawk it-tipi ta' vetturi li jikkonformaw mal-kundizzjonijiet meħtieġa ta' dan ir-Regolament kif emendat mis-serje 02 ta' l-emendi.

10.3. Minn 60 xahar wara d-dħul fis-servizz tas-serje 02 ta' l-emendi, il-Partijiet Kontraenti li qed japplikaw dan ir-Regolament jistgħu jirrifjutaw l-ewwel reġistrazzjoni nazzjonali (l-ewwel dħul fis-servizz) tal-vetturi li ma jissodisfawx il-kundizzjonijiet meħtieġa ta' dan ir-Regolament kif emendati mis-serje 02 ta' l-emendi.

10.4. Minn 36-il xahar wara d-dħul fis-seħħ tas-Suppliment 1 tas-serje 02 ta' emendi, il-Partijiet Kontraenti li qed japplikaw dan ir-Regolament għandhom jagħtu l-approvazzjonijiet ta' l-ECE biss lil dawk it-tipi ta' vetturi li jikkonformaw mal-kundizzjonijiet meħtieġa ta' dan ir-Regolament kif emendat mis-Suppliment 1 tas-serje 02 ta' emendi.

10.5. Minn 84 xahar wara d-dħul fis-seħħ tas-Suppliment 1 tas-serje 02 ta' emendi, il-Partijiet Kontraenti li qed japplikaw dan ir-Regolament jistgħu jirrifjutaw l-ewwel reġistrazzjoni nazzjonali (l-ewwel dħul fis-servizz) tal-vetturi li ma jissodisfawx il-kundizzjonijiet meħtieġa ta' dan ir-Regolament kif emendati mis-Suppliment tas-serje 02 ta' emendi.

11. L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA' L-APPROVAZZJONI, U TAD- DIPARTIMENTI AMMINISTRATTIVI

Il-Partijiet Kontraenti għall-Ftehim, li japplikaw dan ir-Regolament, għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi risponsabbli milli jwettqu t-testijiet ta' approvazzjoni, u tad-dipartimenti amminstrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar ta' l-approvazzjoni, maħruġa f'pajjiżi oħra.

(1) 1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakja, 28 għall-Belarus, 29 għall-Estonja, 30 (vojt), 31 għall-Bożnia u Herzegovina, 32 għal-Latvja, 33 (vojt), 34 għall-Bulgarija, 35-36 (vojta), 37 għat-Turkija, 38-39 (vojta), 40 għall-Eks Repubblika Jugoslava tal-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu ta' l-ECE rispettiv tagħhom), 43 għall-Ġappun, 44 (vojt), 45 għall-Awstralja u 46 għall-Ukraina. Numri sussegwenti għandhom jiġu assenjati lil pajjiżi oħra fl-ordni kronoloġiku li bih jirratifikaw jew jaderixxu ma' l-Agreement Concerning the Adoption of Uniform Technical Prescriptions for Wheeled Vehicles, Equipment and Parts which can be Fitted and/or be Used on Wheeled Vehicles and the Conditions for Reciprocal Recognition of Approvals Granted on the Basis of these Prescriptions, u n-numri b'hekk assenjati għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.

(2) Sat-30 ta' Settembru 2000, minħabba l-kundizzjonijiet tat-test meħtieġa, il-firxa ta' aġġustamenti normali lonġitudinali għandhom ikunu limitati b'tali mod li l-punt H jinsab fit-tul tal-fetħa tal-bieb.

ANNESS 1 (format massimu: A4 (210 × 297 mm)) KOMUNIKAZZJONI Test ta 'immaġni (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet għall-approvazzjoni fir-Regolament). (2) Aqta' fejn ma japplikax. li tikkonċerna: (2): APPROVAZZJONI MOGĦTIJA APPROVAZZJONI ESTIŻA APPROVAZZJONI RIFJUTATA APPROVAZZJONI RTIRATA PRODUZZJONI LI TWAQQFET GĦAL KOLLOX ta’ tip ta’ vettura fejn għandha x’taqsam il-protezzjoni ta’ dawk li jokkupawha fil-każ ta’ kolliżjoni laterali skond ir-Regolament Nru.95 Nru.ta’ l-approvazzjoni Nru.ota’ l-estensjoni 1. L-isem jew il-marka kummerċjali tal-vettura bil-magna/mutur 2. It-tip ta’ vettura 3. L-isem u l-indirizz tal-fabbrikant 4. Jekk applikabbli, l-isem u l-indirizz tar-rappreżentant tal-manifattur 5. Il-vettura tressqet għall-approvazzjoni fi 6. Side impact dummy utilized ES-1/ES-2. (2) : 7. Is-servizz tekniku responsabbli għat-twettiq tat-testijiet ta’ l-approvazzjoni 8. Id-data tar-rapport tat-test. 9. In-numru tar-rapport tat-test 10. Approvazzjoni mogħtija/irrifjutata/estiża/irtirata. (2) 11. 10. Il-pożizzjoni tal-marka ta’ l-approvazzjoni fuq il-vettura 12. Post 13. Data 14. Firma 15. Il-lista tad-dokumenti ddepożitati mas-Servizz Amministrattiv li ta l-approvazzjoni hija annessa ma’ din il-komunikazzjoni u tista’ tinkiseb meta tintalab. maħruġa minn: Isem ta’ l-amministrazzjoni:

ANNESS 2 DETTALJI TAL-MARKA TA' L-APPROVAZZJONI Mudell A (Ara l-paragrafu 4.5. ta' dan ir-Regolament) a = 8 mm min Il-marka ta' l-approvazzjoni t'hawn fuq, imwaħħla ma' vettura, turi li t-tip ta' vettura konċernat, fejn għandha x'taqsam il-protezzjoni ta' dawk li jokkupawha fil-każ ta' kolliżjoni laterali, ġie approvat fl-Olanda (E4) skond ir-Regolament Nru. 95. In-numru ta' approvazzjoni jindivali l-approvazzjoni ngħata skond ir-rekwiżiti tar-Regolament Nru. 95 kif emendat mis-serje 01 ta' l-emendi. Mudell B (Ara l-paragrafu 4.6. ta' dan ir-Regolament) a = 8 mm min Il-marka ta' l-approvazzjoni t'hawn fuq, imwaħħla ma' vettura, turi li t-tip ta' vettura konċernat ġie approvat fl-Olanda (E4) skond ir-Regolamenti Nri 95 u 24 (*). (Fil-każ tar-Regolament ta' l-aħħar, is-simbolu addizzjonali li jsegwi n-numru tar-Regolament jindika li l-koeffiċjent ta' assorbiment korrett huwa ta' 1,30 m-1). L-ewwel żewġ numri ta' l-approvazzjoni jindikaw li fid-data meta ngħataw l-approvazzjonijiet rispettivi, ir-Regolament Nru 5 kien jinkorpora s-serje 01 ta' emendi u r-Regolament Nru. 24 kien jinkorpora s-serje 03 ta' emendi. (*) In-numru ta' l-aħħar hu mogħti biss bħala eżempju.

ANNESS 3 PROĊEDURA GĦAD-DETERMINAZZJONI TAL-PUNT “H” U L-ANGOLU ATTWALI TAT-TORSO GĦALL-POŻIZZJONIJIET TA' BIL-QIEGĦDA FIL-VETTURI BIL-MUTUR 1. L-GĦAN Il-proċedura deskritta f'dan l-Anness tintuża biex ikun stabbilit fejn jinsab il-punt “H” u l-angolu reali tat-torso għal pożżizjoni waħda jew aktar, ta' bilqiegħda f'vettura b'mutur u biex tkun ivverifikata r-relazzjoni tad-data mkejla għall-ispeċifikazzjonijiet tad-disinn mogħtija mill-manifattur tal-vettura (1). 2. ID-DEFINIZZJONIJIET Għall-finijiet ta' dan l-Anness: 2.1. “Data ta' referenza” tfisser waħda jew aktar mill-karatteristiċi li ġejjin ta' pożizzjoni ta' bilqiegħda: 2.1.1 il-punt “H” u l-punt “R” u r-relazzjoni bejniethom, 2.1.2. l-angolu reali tat-torso u l-angolu tat-torso skond id-disinn u r-relazzjoni bejniethom. 2.2. “Il-magna tridimensjonali tal-punt ‘H’” (magna 3-D H) tfisser l-istrument użat biex jiġu ddeterminati l-punti “H” u l-angoli reali tat-torso. Dan l-istrument huwa deskritt fl-Appendiċi 1 ta' dan l-Anness; 2.3. “Il-punt ‘H’” ifisser il-parti ċentrali tat-torso u tal-koxxa tal-magna 3-D H installata fis-sît tal-vettura skond il-paragrafu 4 aktar 'l isfel. Il-punt “H” jinstab fiċ-ċentru tal-linja ċentrali ta' l-apparat li hi bejn il-buttuni tal-viżjoni tal-punt “H” fuq kull naħa tal-magna 3-D H. Il-punt “H” jikkorrispondi teoretikament għall-punt “R” (għal tolleranzi ara l-paragrafu 3.2.2 isfel). Ladarba dan ikun iddeterminat skond il-proċedura deskritta fil-paragrafu 4, il-punt “H” huwa kkunsidrat bħala fiss meta mqabbel ma' l-istruttura tal-kuxxin tas-sît u li jiċċaqlaq magħha meta s-sît ikun aġġustat; 2.4. “Il-punt ‘R’” jew il-“punt ta' referenza għal pożizzjonijiet ta' bilqiegħda” ifisser punt skond id-disinn iddefinit mill-manifattur tal-vettura għal kull pożizzjoni ta' bilqiegħda u stabbilit skond is-sistema ta' referenza tridimensjonali; 2.5. “Il-linja tat-torso” tfisser il-linja taċ-ċentru tas-sonda tal-magna 3-D H bis-sonda fil-pożizzjoni kompletament lejn in-naħa ta' wara; 2.6. “L-angolu reali tat-torso” ifisser l-angolu mkejjel bejn linja vertikali li tgħaddi mill-punt “H” u l-linja tat-torso bl-użu tal-kwadrant ta' l-angolu tad-dahar tal-magna 3-D H. L-angolu attwali tat-torso jikkorrispondi teoretikament ma' l-angolu tat-torso ddisinjat (għal tolleranzi ara l-paragrafu 3.2.2 taħt): 2.7. “L-angolu tat-torso skond id-disinn” ifisser il-qisien ta' l-angolu bejn linja vertikali li tgħaddi mill-punt “R” u l-linja tat-torso f'pożizzjoni li tikkorrispondi mal-pożizzjoni skond id-disinn tad-dahar tas-sît stabbilit mill-manifattur tal-vettura; 2.8. “Il-pjan taċ-ċentru ta' dak li jokkupa s-sît” (C/LO) ifisser il-pjan medjan tal-magna 3-D H imqiegħda f'kull pożizzjoni ta' bilqiegħda indikat; huwa rrapreżentat mill-koordinat tal-punt “H” fuq l-assi “Y”. Għas-sîts individwali, il-pjan taċ-ċentru tas-sît jikkoinċidi mal-pjan taċ-ċentru ta' dak li jokkupah. Għas-sîts l-oħra, il-pjan taċ-ċentru ta' dak li jokkupa s-sît huwa speċifikat mill-manifattur; 2.9. “Is-sistema ta' referenza tridimensjonali” tfisser sistema kif deskritta fl-Appendiċi 2 ta' dan l-Anness; 2.10. “Il-marki ta' riferiment” huma punti fiżiċi (toqob, superfiċji, marki jew inċiżjonijiet) fuq il-bodi tal-vettura kif iddefiniti mill-manifattur; 2.11. “Il-pożizzjoni sabiex titkejjel il-vettura” tfisser il-pożizzjoni tal-vettura kif iddefinita mill-koordinati tal-marki ta' riferiment fis-sistema ta' referenza tridimensjonali. 3. IL-KUNDIZZJONIJIET MEĦTIEĠA 3.1. Il-preżentazzjoni tad-data Għal kull pożizzjoni ta' bilqiegħda fejn hija tinħtieġ data ta' referenza sabiex tintwera konformità mad-dispożizzjonijiet tar-Regolament preżenti, id-data li ġejja kollha jew selezzjoni xierqa minnha għandha tkun ippreżentata fil-formola indikata fl-Appendiċi 3 ta' dan l-Anness: 3.1.1. il-koordinati tal-punt “R” relattivi għas-sistema ta' referenza tridimensjonali; 3.1.2. l-angolu tat-torso skond id-disinn; 3.1.3. l-indikazzjonijiet kollha neċessarji għall-aġġustament tas-sît (jekk jista' jkun aġġustat) għall-pożizzjoni ta' kejl stabbilita fil-paragrafu 4.3. aktar 'l isfel. 3.2. Ir-relazzjoni bejn id-data mkejla u l-speċifikazzjonijiet tad-disinn 3.2.1. Il-koordinati tal-punt “H” u l-valur ta' l-angolu reali tat-torso miksuba mill-proċedura stabbilita fil-paragrafu 4. aktar 'l isfel għandhom jitqabblu, rispettivament, mal-koordinati tal-punt “R” u l-valur ta' l-angolu tat-torso skond id-disinn indikati mill-manifattur tal-vettura. 3.2.2. Il-pożizzjonijiet relattivi tal-punt “R” u tal-punt “H” u r-relazzjoni bejn l-angolu tat-torso skond id-disinn u l-angolu reali tat-torso għandhom jitqiesu sodisfaċenti għall-pożizzjoni ta' bilqiegħda konċernat jekk il-punt “H”, kif iddefinit mill-koordinati tiegħu, qiegħed fi kwadru b'ġenb b'tul ta' 50 mm bi ġnub orizzontali u vertikali li d-dijagonali tagħhom jaqtgħu lil xulxin fil-punt “R”, u jekk l-angolu reali tat-torso huwa f'5o ta' l-angolu tat-torso skond id-disinn. 3.2.3. Jekk jintlaħqu dawn il-kundizzjonijiet, il-punt “R” u l-angolu tat-torso skond id-disinn, għandhom jintużaw sabiex juru konformità mad-dispożizzjonijiet ta' dan ir-Regolament. 3.2.4. Jekk il-punt “H” jew l-angolu reali tat-torso ma jissodisfawx il-kundizzjonijiet tal-paragrafu 3.2.2. t'hawn fuq, il-punt “H” u l-angolu reali tat-torso għandhom jkunu ddeterminati darbtejn oħra (tliet darbiet b'kollox). Jekk ir-riżultati ta' tnejn minn dawn it-tliet operazzjonijiet jissodisfaw il-kundizzjonijiet meħtieġa, il-kundizzjonijiet tal-paragrafu 3.2.3. t'hawn fuq għandhom japplikaw. 3.2.5. Jekk ir-riżultati ta' mill-inqas tnejn mit-tliet operazzjonijiet deskritti fil-paragrafu 3.2.4. t'hawn fuq ma jissodisfawx il-kundizzjonijiet tal-paragrafu 3.2.2. t'hawn fuq, jew jekk il-verifika ma tistax isseħħ għax il-manifattur tal-vettura ma pprovdiex informazzjoni rigward il-pożizzjoni tal-punt “R” jew rigward l-angolu tat-torso skond id-disinn, il-forma ta' ċirku magħmula mit-tliet punti mkejla jew il-medja tat-tliet angoli mkejla għandha tintuża u titqies bħala applikabbli fil-każijiet kollha fejn hemm referenza għall-punt “R” jew għall-angolu tat-torso skond id-disinn f'dan ir-Regolament. 4. IL-PROĊEDURA BIEX JIĠI DDETERMINAT IL-PUNT “H” U L-ANGOLU REALI TAT-TORSO 4.1. Il-vettura għandha tkun prekondizzjonata skond il-fehma tal-manifattur, f'temperatura ta' 20 ± 10 oC sabiex ikun żgurat li l-materjal tas-sedil laħaq it-temperatura tal-kamra. Jekk is-sît li għandu jkun ikkontrollat qatt ħadd ma poġġa fuqu, persuna jew strument li jiżnu bejn 70 u 80 kg għandu jpoġġi fuq is-sît darbtejn għal minuta sabiex jgħawweġ il-kuxin u d-dahar. Fuq talba tal-manifattur, l-immuntar kollu tas-sîts għandu jibqa' mhux mgħobbi għal perjodu minimu ta' 30 minuta qabel l-installazzjoni tal-magna 3-DH. 4.2. Il-vettura għandha tkun fil-pożizzjoni tal-kejl iddefinita fil-paragrafu 2.11. aktar 'il fuq. 4.3. Is-sît, jekk jista' jkun aġġustat, għandu jkun aġġustat l-ewwelnett għall-pożizzjoni normali l-aktar lura tas-sewqan jew ta' l-irkib, kif indikat mill-manifattur tal-vettura, u jkun ikkunsidrat biss l-aġġustament lonġitudinali tas-sît, u jiġu esklużi ċaqliq tas-sît għal għanijiet oħra li mhumiex il-pożizzjonijiet normali tas-sewqan jew ta' l-irkib. Fejn jeżistu modi oħra ta' aġġustament tas-sît (vertikali, angulari, tad-dahar tas-sît, eċċ.) dawn imbagħad għandhom jiġu aġġustati għall-pożizzjoni speċifikata mill-manifattur tal-vettura. Għas-sîts tas-suspenxin, għandha tiġi ffissata pożizzjoni vertikali riġida li tikkorrispondi għal pożizzjoni normali ta' sewqan kif speċifikata mill-manifattur. 4.4. L-erja tal-pożizzjonijiet ta' bilqiegħda f'kuntatt mal-magna 3-D H għandha tkun miksija b'musulina, ta' daqs suffiċjenti u b'nisġa xierqa, deskritta bħala materjal ordinarju tal-qoton li għandu 18,9 ħajtiet għal kull ċm2 u li jiżen 0,228 kg/m2 jew materjal innittjat jew mhux minsuġ b'karatteristiċi ekwivalenti. Jekk it-test isir fuq sît barra mill-vettura, l-art li fuqu jitqiegħed is-sît għandha jkollha l-istess karatteristiċi essenzjali (2) bħall-art tal-vettura li fiha huwa intenzjonat għall-użu s-sît. 4.5. Qiegħed is-sedil u l-assemblea tal-magna 3-D H sabiex il-pjan ċentrali ta' l-okkupant (C/LO) jaħbat mal-pjan ċentrali tal-magna 3-D H. Fuq talba tal-manifattur, il-magna 3-D H tista' titressaq lejn 'il ġewwa tal-vettura meta mqabbla mal-C/LO jekk il-magna 3-D H hija f'post tant 'il barra li t-tarf tas-sît mhux ser jippermetti l-illivellar tal-magna 3-D H. 4.6. Waħħal l-immuntar tas-sieq u tal-parti t'isfel tar-riġel ma' l-immuntar tad-daħla fis-sît, jew individwalment jew bl-użu tat-T-bar u l-immuntar tal-parti t'isfel tar-riġel. Linja li tgħaddi mis-sight buttons tal-punt “H” għandha tkun parallela għall-art u perpendikulari għall-pjan taċ-ċentru lonġitudinali tas-sît. 4.7. Aġġusta l-pożizzjonijiet tas-saqajn u tar-riġlejn tal-magna 3-D H kif ġej: 4.7.1. Il-pożizzjoni ta' bilqiegħda indikat: is-sewwieq u l-passiġġier ta' quddiem tan-naħa ta' barra 4.7.1.1. L-immuntar kemm tas-saqajn u kemm tar-riġlejn għandhom jitressqu 'l quddiem b'tali mod li s-saqajn jieħdu pożizzjonijiet naturali ma' l-art, bejn il-pedali tat-tħaddim jekk neċessarju. Fejn huwa possibbli, is-sieq ix-xellugija għandha titqiegħed, bejn wieħed u ieħor, fl-istess distanza lejn ix-xellug tal-pjan taċ-ċentru tal-magna 3-D H, l-istess kif il-leminja qiegħda lejn il-lemin. L-invell li jivverifika l-orjentazzjoni trasversali tal-magna 3-D H jinġieb orizzontali b'aġġustament mill-ġdid tad-daħla fis-sît jekk huwa neċessarju, jew bl-aġġustament mill-ġdid ta' l-immuntar tar-riġel u tas-sieq lejn in-naħa ta' wara. Il-linja li tgħaddi mis-sight buttons tal-punt “H” għandha tinżamm perpendikulari għall-pjan taċ-ċentru lonġitudinali tas-sît. 4.7.1.2. Jekk ir-riġel tax-xellug ma tistax tinżamm parallela mar-riġel tal-lemin u s-sieq ix-xellugija ma tistax tkun sostnuta mill-istruttura, mexxi s-sieq ix-xellugija sakemm ikollha fuqhiex tistrieħ. L-allinjament tas-sight buttons għandu jinżamm. 4.7.2. Il-pożizzjoni ta' bilqiegħda indikat: fuq in-naħa ta' barra fuq wara Għas-sîts ta' wara jew għas-sîts awżiljarji, ir-riġlejn jinsabu kif speċifikat mill-manifattur. Jekk is-saqajn imbagħad jistrieħu fuq partijiet mill-art li huma f'livelli differenti, is-sieq li l-ewwel tiġi f'kuntatt mas-sît ta' quddiem għandha sservi ta' referenza u s-sieq l-oħra għandha tkun irranġata b'mod li l-invell li jagħti l-orjentament trażversali tas-sît ta' l-istrument jindika dak orizzontali. 4.7.3. Pożizzjonijiet oħra ta' bilqiegħda indikati: Il-proċedura ġenerali indikata fil-paragrafu 4.7.1. t'hawn fuq għandha tkun segwita għajr għall-fatt li s-saqajn għandhom jitqiegħdu kif speċifikat mill-manifattur tal-vettura. 4.8. Applika piżijiet mal-parti t'isfel tar-riġel u mal-koxox u llivella l-magna 3-D H. 4.9. Inklina d-daħla fid-dahar 'il quddiem sal-waqqafa ta' quddiem u iġbed il-magna 3-D H lil hinn mid-dahar tas-sît bl-użu tat-T-bar. Erġa' qiegħed il-magna 3-D H fuq is-sît b'wieħed minn dawn il-metodi: 4.9.1. Jekk il-magna 3-D H għandha t-tendenza li tiżloq lejn in-naħa ta' wara, uża l-proċedura li ġejja. Ħalli l-magna 3-D H tiżloq lejn in-naħa ta' wara sakemm m'hux aktar neċessarju piż orizzontali li jrażżan min-naħa ta' quddiem fuq it-T-bar, jiġifieri sakemm id-daħla fis-sît tagħmel kuntatt mad-dahar tas-sît. Jekk ikun neċessarju, erġa' qiegħed il-parti t'isfel tar-riġel. 4.9.2. Jekk il-magna 3-D H m'għandhiex tendenza li tiżloq lejn in-naħa ta' wara, uża l-proċedura li ġejja. Żerżaq il-magna 3-D H lejn in-naħa ta' wara billi tapplika piż orizzontali lejn in-naħa ta' wara fuq it-T-bar sakemm id-daħla fis-sît tiġi f'kuntatt mad-dahar tas-sît (ara l-figura 2 ta' l-Appendiċi 1 ta' dan l-Anness). 4.10. Applika piż ta' 100 ± 10 N fuq l-immuntar tad-dahar u tad-daħla tal-magna 3-D H fl-intersezzjoni tal-kwadrant ta' l-angolu tal-ġenbejn u tal-kisi tat-T-bar. Id-direzzjoni ta' l-applikazzjoni tal-piż għandha tinżamm tul linja li tgħaddi minn ħdejn l-intersezzjoni t'hawn fuq għal punt eżatt fuq il-kisi ta' l-iżbarra tal-koxxa (ara l-figura 2 ta' l-Appendiċi 1 ta' dan l-Anness). Imbagħad reġġa' lura b'attenzjoni d-daħla fid-dahar lejn id-dahar tas-sît. Trid tingħata attenzjoni matul il-bqija tal-proċedura sabiex il-magna 3-D H ma titħalliex tiżżerżaq 'il quddiem. 4.11. Installa l-piżijiet tan-nâtka tal-lemin u tax-xellug u wara, b'mod alternat, it-tmien piżijiet tat-torso. Żomm il-magna 3-D H f'livell. 4.12. Inklina d-daħla fid-dahar 'il quddiem biex teħles it-tensjoni ta' fuq id-dahar tas-sît. Bandal il-magna 3-D H minn-naħa għall-oħra f'ark ta' 10o (5o kull naħa tal-pjan taċ-ċentru vertikali) għal tliet ċikli kompleti sabiex terħi kwalunkwe frizzjoni miġmugħa bejn il-magna 3-D H u s-sît. Matul it-tbandil, it-T-bar tal-magna 3-D H jista' jkollha t-tendenza li titbiegħed mill-allinjament orizzontali u vertikali speċifikat. It-T-bar għalhekk trid tkun imrażżna billi jiġi applikat piż laterali xieraq matul it-tbandil. It-T-bar għandha tinżamm b'ċerta attenzjoni, bl-istess attenzjoni tingħata meta tiġi mbandla l-magna 3-D H sabiex ikun assigurat li l-ebda piż esterjuri involontarju ma jkun applikat f'direzzjoni vertikali jew 'il quddiem u lura. Is-saqajn tal-magna 3-D H m'għandhomx ikunu mrażżna jew miżmuma matul dan il-pass. Jekk is-saqajn ibiddlu l-pożizzjoni, dawn għandhom jitħallew f'dik il-pożizzjoni għal dak il-mument. Irritorna b'attenzjoni d-daħla fid-dahar lejn id-dahar tas-sît u kkontrolla ż-żewġ invelli għall-pożizzjoni żero. Jekk kien hemm kwalunkwe moviment tas-saqajn matul l-operazzjoni ta' tbandil tal-magna 3-D H, dawn iridu jerġgħu jitqiegħdu kif ġej: L-ewwel għolli sieq mill-art u mbagħad għolli l-oħra l-ammont minimu neċessarju sakemm ma jkun hemm l-ebda moviment addizzjonali tas-saqajn. Matul dan l-irfigħ, is-saqajn iridu jitħallew liberi li jduru; u l-ebda piż ta' quddiem jew tal-ġenb m'għandu jkun applikat. Meta kull sieq titqiegħed lura fil-pożizzjoni t'isfel, l-għarqub irid ikun f'kuntatt ma' l-istruttura għalhekk maħsuba. Ikkontrolla l-invell laterali għall-pożizzjoni żero; jekk ikun neċessarju, applika piż laterali fil-quċċata tad-daħla fid-dahar suffiċjenti biex tillivella d-daħla fis-sît tal-magna 3-D H fuq is-sît. 4.13. Filwaqt li żżomm it-T-bar biex ma tħallix li l-magna 3-D H tiżżerżaq 'il quddiem fuq il-kuxxin tas-sît, kompli kif ġej: (a) reġġa' lura l-pjan tad-dahar għad-dahar tas-sedil; (b) b'mod alternat applika u ħalli tagħbija orizzontali lejn wara, li ma taqbiżx il-25 N, għall-angolu tal-bar ta' wara f'ogħli approssimattiv taċ-ċentru tal-piżijiet tat-torso sakemm l-angolu tal-kwadrant tal-ġenbejn jindika li ntlaħqet posizzjoni stabbli wara kull tħollija tat-tagħbija. Dan għandu jsir bil-għaqal sabiex ikun assigurat li ebda tagħbija esterjuri 'l isfel jew laterali ma hi applikata għall-magna 3-D H. Jekk livell ieħor ta' aġġustament tal-magna 3-D H hu neċessarju, dawwar il-pjan tad-dahar 'il quddiem, erġa' nvella, u rrepeti l-proċedura mill-paragrafu 4.12. 4.14. Ħu l-qisien kollha: 4.14.1. Il-koordinati tal-punt “H” jitkejlu skond is-sistema ta' referenza tridimensjonali. 4.14.2. L-angolu reali tat-torso jinqara fil-kwadrant ta' l-angolu tad-dahar tal-magna 3-D H bis-sonda f'pożizzjoni kompletament lejn in-naħa ta' wara. 4.15. Jekk tkun mixtieqa ripetizzjoni ta' l-installazzjoni tal-magna 3-D H, l-immuntar tas-sît għandu jibqa' mhux mgħobbi għal perjodu minimu ta' 30 minuta qabel ir-ripetizzjoni. Il-magna 3-D H m'għandhiex titħalla mgħobbija fuq l-immuntar tas-sît għal aktar mill-ħin neċessarju sabiex jitwettaq it-test. 4.16. Jekk is-sîts fl-istess filliera jistgħu jitqiesu bħala simili (sît ta' wara f'vettura għal tnejn minn-nies jew aktar, sîts identiċi, eċċ.) punt “H” wieħed u “angolu reali tat-torso” wieħed biss għandhom ikunu ddeterminati għal kull filliera ta' sîts, bil-magna 3-D H deskritta fl-Appendiċi 1 ta' dan l-Anness titqiegħed bilqiegħda f'post meqjus bħala rappreżentattiv għal dik il-filliera. Dan il-post għandu jkun: 4.16.1. fil-każ tal-filliera ta' quddiem, is-sît tas-sewwieq; 4.16.2. fil-każ tal-filliera jew tal-fillieri ta' wara, sît fuq in-naħa ta' barra. (1) Fi kwalunkwe pożizzjoni ta' bilqiegħda, minbarra s-sîts ta' quddiem fejn il-punt “H” ma jistax ikun iddeterminat bl-użu tal-“Magna tridimensjonali tal-punt ‘H’” jew il-proċeduri, il-punt “R” indikat mill-manifattur jista' jittieħed bħala referenza fid-diskrezzjoni ta' l-awtorità kompetenti. (2) L-angolu ta' inklinazzjoni, id-differenza fl-għoli ma' l-immuntar tas-sît, il-konsistenza tas-superfiċje, eċċ. Appendiċi 1 ID-DESKRIZZJONI TAL-MAGNA TRIDIMENSJONALI TAL-PUNT “H” (*) (magna 3-D H) 1. IL-PJANIJIET TAD-DAHAR U TAS-SEDIL Id-daħliet fid-dahar u fis-sît huma magħmula minn plastik rinfurzat u metall; huma jirriproduċu b'mod artifiċjali t-torso u l-koxxa ta' bniedem u huma impernjati b'mod mekkaniku fil-punt “H”. Kwadrant huwa marbut mas-sonda li hija impernjata fil-punt “H” sabiex ikejjel l-angolu reali tat-torso. Żbarra tal-koxxa li tista' tiġi aġġustata, imwaħħla mad-daħla fis-sît, tistabbilixxi l-linja taċ-ċentru tal-koxxa u sservi bħala linja ta' bażi għall-kwadrant ta' l-angolu tal-ġenbejn. 2. L-ELEMENTI TAL-ĠISEM U TAR-RIĠEL Segmenti tal-parti t'isfel tar-riġel huma marbuta ma' l-immuntar tad-daħla fis-sît mat-T-bar li tgħaqqad l-irkopptejn, li hija estensjoni laterali ta' l-iżbarra li tista' tiġi aġġustata tal-koxxa. Il-kwadranti huma inkorporati fis-segmenti tal-parti t'isfel tar-riġel biex ikejlu l-angoli ta' l-irkopptejn. L-immuntar taż-żarbun u tas-saqajn huma kkalibrati biex ikejlu l-angolu tas-sieq. Żewġ invelli jorjentaw l-istrument fl-ispazju. Il-piżijet ta' l-element tal-ġisem jitqiegħdu fiċ-ċentri tal-gravità korrispondenti sabiex jipprovdu dħul 'il ġewwa tas-sît ekwivalenti għal raġel ta' 76 kg. Il-ġogi kollha tal-magna 3-D H għandhom ikunu kkontrollati għall-moviment liberu mingħajr ma jkun hemm l-ebda frizzjoni tidher. Figura 1 Indikazzjoni ta' l-elementi tal-magna 3-D H Figura 2 Id-dimensjonijiet ta' l-elementi tal-magna 3-D H u tad-distribuzzjoni tal-piż (*) Għad-dettalji tal-kostruzzjoni tal-magna 3-D H irreferi għas-Society of Automobile Engineers (SAE), 400 Commonwealth Drive, Warrendale, Pennsylvania 15096, United States of America . Il-magna tikkorrispondi għal dik deskritta fl-ISO Standard 6549-1980. Appendiċi 2 IS-SISTEMA TA' REFERENZA TRIDIMENSJONALI 1. Is-sistema ta' referenza tridimensjonali hija ddefinita minn tliet pjani ortogonali stabbiliti mill-manifattur tal-vettura (ara l-figura). (*) 2. Il-pożizzjoni sabiex titkejjel il-vettura hija stabbilita billi l-vettura titqiegħed fuq is-superfiċje ta' l-appoġġ b'tali mod li l-koordinati tal-marki ta' riferiment jikkorrispondu mal-valuri indikati mill-manifattur. 3. Il-koordianti tal-punt “R” u tal-punt “H” huma stabbiliti b'relazzjoni għall-marki ta' riferiment iddefiniti mill-manifattur tal-vettura. Figura Is-sistema ta' referenza tridimensjonali (*) Is-sistema ta' referenza tikkorrispondi għall-ISO standard 4130:1978. Appendiċi 3 ID-DATA TA' REFERENZA LI TIKKONĊERNA L-POŻIZZJONIJIET TA' BILQIEGĦDA 1. IL-KODIFIKAZZJONI TAD-DATA TA' REFERENZA Id-data ta' referenza hija elenkata b'mod konsekuttiv għal kull pożizzjoni ta' bilqiegħda. Il-pożizzjonijiet ta' bilqiegħda huma identifikati b'kodiċi li fih żewġ numri. L-ewwel numru huwa numru Għarbi u jindika l-filliera tas-sîts, meta wieħed jgħodd minn quddiem għal wara tal-vettura. It-tieni numru huwa ittra kapitali li tindika l-lok tal-pożizzjoni ta' bilqiegħda fil-filliera, kif jidher fid-direzzjoni tal-moviment 'il quddiem tal-vettura; għandhom jintużaw l-ittri li ġejjin: L = xellug C = ċentru R = lemin 2. ID-DESKRIZZJONI TAL-POŻIZZJONI SABIEX TITKEJJEL IL-VETTURA 2.1. Il-koordinati tal-marki ta' riferiment X ………………………… Y ………………………… Z ………………………… 3. IL-LISTA TAD-DATA TA' REFERENZA 3.1. Il-pożizzjoni ta' bilqiegħda: ………………………… 3.1.1. Il-koordinati tal-punt “R” X ………………………… Y ………………………… Z ………………………… 3.1.2. L-angolu tat-torso skond id-disinn: ………………………… 3.1.3. L-ispeċifikazzjonijiet għall-aġġustament tas-sît (*) orizzontali : ………………………… vertikali : ………………………… angolari : ………………………… angolu tat-torso: ………………………… Nota: Elenka d-data ta' referenza għal aktar pożizzjonijiet ta' bilqiegħda taħt 3.2., 3.3., eċċ. (*) Aqta' fejn ma japplikax.

ANNESS 4 IL-PROĊEDURA TAT-TEST TA' KOLLIŻJONI 1. L-INSTALLAZZJONIJIET 1.1. Il-post fejn isir it-test L-erja tat-test għandha tkun kbira biżżejjed biex ikun hemm spazju biżżejjed għas-sistema ta' propulsjoni ta' l-ostaklu mobbli li jista' jiġi ddeformat u tippermetti spostament ta' wara l-impatt tal-vettura milquta u l-installazzjoni tat-tagħmir għat-test. Il-parti li fiha jseħħu l-impatt u l-ispostament tal-vettura għandha tkun orizzontali, ċatta u mhux ikkontaminata u tirrapreżenta superfiċje ta' triq normali, xotta u mhux ikkontaminata. 2. IL-KUNDIZZJONIJIET TAT-TEST 2.1. Il-vettura li ser tkun ittestjata għandha tkun wieqfa. 2.2. L-ostaklu mobbli li jista' jiġi ddeformat għandu jkollu l-karatteristiċi stabbiliti fl-Anness 5 ta' dan ir-Regolament. Il-kundizzjonijiet meħtieġa għall-eżami jingħataw fl-Appendiċi għall-Anness 5. L-ostaklu mobbli li jista' jiġi ddeformat għandu jkun mgħammar bi strument adattat biex ma jħallix li jkun hemm it-tieni impatt fuq il-vettura milquta. 2.3. It-trajetorja tal-pjan medjan vertikali lonġitudinali ta' l-ostaklu mobbli li jista' jiġi ddeformat għandu jkun perpendikulari għall-pjan medjan vertikali lonġitudinali tal-vettura milquta. 2.4. Il-pjan medjan vertikali lonġitudinali ta' l-ostaklu mobbli li jista' jiġi ddeformat għandu jikkoinċidi b'varjazzjoni ta' ± 25 mm ma' pjan vertikali trasversali li jgħaddi mill-punt R tas-sît ta' quddiem ħdejn il-ġenb milqut tal-vettura ttestjata. Il-pjan medjan orizzontali llimitat mill-pjani laterali vertikali ta' fuq barra tal-wiċċ ta' quddiem fil-mument ta' l-impatt għandu jkun bejn żewġ pjani ddeterminati qabel it-test u li jinstabu 25 mm 'il fuq u 'l isfel mill-pjan iddefinit qabel. 2.5. L-istrumenti għall-kejl għandhom jikkonformaw ma' l-ISO 6487:1987 sakemm ma jkunx speċifikat mod ieħor f'dan ir-Regolament. 2.6. It-temperatura stabbilizzata tal-manikin tat-test fil-ħin ta' l-impatt tat-test fuq il-ġenb tal-vettura għandha tkun ta' 22 ± 4 oC. 3. IL-VELOĊITÀ WAQT IT-TEST Il-veloċità ta' l-ostaklu mobbli li jista' jiġi ddeformat fil-mument ta' l-impatt għandha tkun ta' 50 ± 1 km/s. Din il-veloċità għandha tkun stabbilizzata mill-inqas 0,5 m qabel l-impatt. Il-preċiżjoni tal-kejl: 1 fil-mija. Madankollu, jekk it-test twettaq b'veloċità ta' impatt ogħla u l-vettura ssodisfat il-kundizzjonijiet meħtieġa, it-test għandu jitqies sodisfaċenti. 4. L-ISTAT TAL-VETTURA 4.1. L-ispeċifikazzjoni ġenerali Il-vettura tat-test għandha tkun rappreżentattiva tal-produzzjoni ta' serje, għandha tinkludi t-tagħmir kollhu li jkun installat is-soltu u għandha tkun lesta biex tibda taħdem b'mod normali. Xi komponenti jistgħu jitneħħew jew jitbiddlu b'mases ekwivalenti fejn din it-tneħħija jew sostituzzjoni turi b'mod ċar li m'għandha l-ebda effett fuq ir-riżultati tat-test. 4.2. L-ispeċifikazzjoni tat-tagħmir tal-vettura Il-vettura tat-test għandha jkollha l-arranġamenti jew it-tagħmir kollha mhux obbligatorji li probabbilment ikollhom influwenza fuq ir-riżultati tat-test. 4.3. Il-massa tal-vettura 4.3.1. Il-vettura li ser tkun ittestjata għandha jkollha l-massa ta' referenza kif iddefinita fil-paragrafu 2.10. ta' dan ir-Regolament. Il-massa tal-vettura għandha tkun aġġustata għal ± 1 fil-mija tal-massa tar-referenza. 4.3.2. It-tank tal-fjuwil għandu jkun mimli bl-ilma b'massa daqs 90 fil-mija tal-massa ta' tank mimli kollu kif speċifikat mill-manifattur. 4.3.3. Is-sistemi l-oħra kollha (tal-brejk, tat-tkessiħ, eċċ.) jistgħu jkunu vojta; f'dan il-każ, il-massa tal-likwidi għandha tkun ikkumpensata. 4.3.4. Jekk il-massa ta' l-apparat tal-kejl fil-vettura jeċċedi l-25 kg konċessi, din tista' tkun ikkumpensata bi tnaqqis li m'għandux effett evidenti fuq ir-riżultati tat-test. 4.3.5. Il-massa ta' l-apparat tal-kejl m'għandhiex tbiddel kull tagħbija ta' referenza tal-fus b'aktar minn 5 fil-mija, b'kull varjazzjoni ma teċċedix l-20 kg. 5. IL-PREPARAZZJONI TAL-VETTURA 5.1. It-twieqi tal-ġenb, ta' l-inqas fuq in-naħa l-milquta, għandhom ikunu magħluqa. 5.2. Il-bibien għandhom ikunu magħluqa imma mhux imsakkra. 5.3. Il-lîver għat-tibdil tal-gerijiet għandu jkun fil-pożizzjoni newtrali, u l-brejk ta' l-ipparkjar mhux ingranat. 5.4. L-aġġustamenti biex is-sîts ikunu komdi, jekk hemm, għandhom ikunu aġġustati għall-pożizzjoni speċifikata mill-manifattur tal-vettura. 5.5. Is-sît li fih il-manikin, u l-elementi ta' dan, jekk jista' jkun aġġustat, għandu jkun aġġustat kif ġej: 5.5.1. L-istrument għall-aġġustament lonġitudinali għandu jitqiegħed, bl-istrument li jsakkar ingranat, fl-eqreb pożizzjoni lejn in-nofs bejn il-pożizzjonijiet l-aktar 'il quddiem u l-aktar lura; jekk din il-pożizzjoni hija bejn żewġ talli, għandu jintuża t-tall li huwa l-aktar lura. 5.5.2. It-trażżin tar-ras għandu jkun aġġustat b'tali mod li s-superfiċje ta' fuq tkun livell maċ-ċentru tal-gravità tar-ras tal-manikin; jekk dan mhux possibbli, it-trażżin tar-ras għandu jkun fil-pożizzjoni l-aktar 'l fuq. 5.5.3. Sakemm il-manifattur ma jispeċifikax mod ieħor, id-dahar tas-sît għandu jitqiegħed b'tali mod li l-linja ta' referenza tat-torso tal-magna tridimensjonali tal-punt H jitqiegħed f'angolu ta' 25 ± 1o lejn in-naħa ta' wara. 5.5.4. L-aġġustamenti l-oħra kollha tas-sît għandhom ikunu fil-punt tan-nofs ta' kemm huwa possibli li jiċċaqlaq; madankollu, l-aġġustament ta' l-għoli għandu jkun fil-pożizzjoni li tikkorrispondi mas-sît fiss, jekk it-tip ta' vettura għandha kemm sîts li jistgħu jiġu aġġustati u kemm sîts li jibqgħu fissi. Jekk mhux disponibbli pożizzjonijiet ta' sokra fil-punti tan-nofs rispettivi ta' kemm jistgħu jiċċaqalqu, għandhom jintużaw il-pożizzjonijiet li huma l-eqreb għan-naħa ta' wara, t'isfel jew ta' barra. Għal aġġustamenti ta' rotazzjoni (inklinazzjoni), lura ser tkun id-direzzjoni ta' l-aġġustament li tmexxi r-ras tal-manikin lura. Jekk il-manikin joħroġ 'il barra mill-volum normali ta' passiġġier, per eżempju r-ras fil-kisi ta' ġewwa tas-saqaf, allura ser ikun provdut spazju ta' 1 cm bl-użu ta': aġġustamenti sekondarji, l-angolu tad-dahar tas-sît, jew l-aġġustament 'il quddiem u lura f'dik l-ordni. 5.6. Sakemm il-manifattur ma jispeċifikax mod ieħor, is-sîts l-oħra ta' quddiem għandhom, jekk ikun possibbli, jiġu aġġustati għall-istess pożizzjoni bħas-sît li fih il-manikin. 5.7. Jekk ir-rota ta' l-isteering hija aġġustabbli, l-aġġustamenti kollha jkunu posizzjonati fl-allokazzjoni tagħhom għan-nofs ta' l-aġġustament. 5.8. It-tajers għandhom jintefħu skond il-pressjoni speċifikata mill-manifattur tal-vettura. 5.9. Il-vettura tat-test għandha titqiegħed b'mod orizzontali fuq l-assi ta' l-irrolljar tagħha u tinżamm minn appoġġi f'dik il-pożizzjoni sakemm il-manikin ta' l-impatt mill-ġenb huwa f'postu u wara li jitlesta x-xogħol kollu ta' preparazzjoni. 5.10. Il-vettura għandha tkun fil-pożizzjoni normali tagħha li tikkorrispondi għall-kundizzjonijiet stabbiliti fil-paragrafu 4.3. t'hawn fuq. Il-vetturi b'suspenxin li tippermetti li jiġi aġġustat l-ispazju mill-art għandhom ikunu ttestjati taħt il-kundizzjonijiet normali ta' l-użu ta' 50 km/s, kif iddefinit mill-manifattur tal-vettura. Dan għandu jkun assigurat permezz ta' appoġġi addizzjonali, jekk ikun neċessarju, imma tali appoġġi m'għandhom ikollhom l-ebda effett fuq il-mod kif taħdem l-vettura tat-test fil-ħabta waqt l-impatt. 6. IL-MANIKIN TA' L-IMPATT MILL-ĠENB U L-INSTALLAZZJONI TIEGĦU 6.1. Il-manikin ta' l-impatt mill-ġenb għandu jikkonforma ma' l-ispeċifikazzjonijiet mogħtija fl-Anness 6 u jkun installat fis-sît ta' quddiem fuq in-naħa ta' l-impatt skond il-proċedura mogħtija fl-Anness 7 ta' dan ir-Regolament. 6.2. Għandhom jintużaw iċ-ċinturini tas-sigurtà jew sistemi oħra ta' trażżin li huma speċifikati għall-vettura. Iċ-ċinturini għandhom ikunu ta' tip approvat, li jikkonformaw mar-Regolament Nru. 16 jew ma' kundizzjonijiet meħtieġa oħra ekwivalenti u jkunu mmuntati fuq ankoraġġi li jikkonformaw mar-Regolament Nru. 14 jew ma' kundizzjonijiet meħtieġa oħra ekwivalenti. 6.3. Iċ-ċinturin tas-sigurtà jew is-sistema tat-trażżin għandu jkun aġġustat sabiex jiġi sew lill-manikin skond l-istruzzjonijiet tal-manifattur; jekk m'hemm l-ebda istruzzjoni tal-manifattur, l-aġġustament ta' l-għoli għandu jitqiegħed fil-pożizzjoni tan-nofs; jekk din il-pożizzjoni m'hix disponibbli, għandha tintuża l-pożizzjoni li tinsab eżatt taħtha. 7. IL-QISIEN LI JRIDU JSIRU FUQ IL-MANIKIN TA' L-IMPATT MILL-ĠENB 7.1. Il-qari meħud mill-istrumenti tal-kejl li ġejjin għandu jiġi rreġistrat. 7.1.1. Il-qisien fir-ras tal-manikin L-aċċelerazzjoni li tirriżulta mit-tlett assi li jirreferu għaċ-ċentru tal-gravità tar-ras. L-istrumenti tal-kejl tal-kanal tar-ras għandhom ikunu konformi ma' l ISO 6487:1987 b': CFC: 1 000 Hz, u CAC: 150 g 7.1.2. Il-qisien fit-toraċi tal-manikin Il-kanali tad-deflazzjoni tat-tliet kustilji tat-toraċi għandhom jkunu konformi ma' ISO 6487:1987 CFC: 1 000 Hz CAC: 60 mm 7.1.3. Il-qisien fil-pelvi tal-manikin Il-kanal tal-forza tal-pelvi għandu jkun konformi ma' l-ISO 6487:1987 CFC: 1 000 Hz CAC: 15 kN 7.1.4. Il-qisien fl-addome tal-manikin Il-kanali tal-forza ta' l-addome għandhom ikunu konformi ma' l-ISO 6487:1987 CFC: 1 000 Hz CAC: 5 kN Appendiċi 1 ID-DETERMINAZZJONI TAD-DATA TA' RENDIMENT Ir-riżultati meħtieġa tat-testijiet huma speċifikati fil-paragrafu 5.2. ta' dan ir-Regolament. 1. IL-KRITERJU TA' RENDIMENT TAR-RAS (HPC) Meta jkun hemm kuntatt tar-ras, dan il-kriterju ta' rendiment huwa kkalkulat għal kemm idum b'kollox il-kuntatt inizjali u l-aħħar mument tal-kuntatt finali. L-HPC huwa l-valur massimu ta' l-espressjoni: fejn a hija l-aċċelerazzjoni li tirriżulta fiċ-ċentru tal-gravità tar-ras f'metri għal kull sekonda diviża b'9,81 irreġistrati kontra l-ħin u ffiltrata fi klassi tal-kanal tal-frekwenza 1 000 Hz; t1 u t2 huma kwalunkwe żewġ ħinijiet bejn il-kuntatt inizjali u l-aħħar mument tal-kuntatt finali. 2. IL-KRITERJU TA' RENDIMENT FIT-TORAĊI 2.1. Il-liwja tas-sider: il-liwja massima tas-sider hija l-valur massimu tal-liwi fuq kwalunkwe kustilja kif iddeterminata mit-transducers (apparati maħsuba biex jikkonvertu l-enerġija) ta' l-ispostament tat-toraċi, iffiltrata fil-klassi tal-kanal tal-frekwenza 180 Hz. 2.2. Il-kriterju viskuż: l-akbar reazzjoni viskuża hija l-valur massimu tal-VC fuq kwalunkwe kustilja li hija kkalkulata mill-prodott istantanju tal-kompressjoni relattiva tat-toraċi relatata ma' nofs it-toraċi u l-veloċità ta' kompressjoni li ġejja mid-divrenzjar tal-kompressjoni, iffiltrat fil-klassi tal-kanal tal-frekwenza 180 Hz. Għall-finijiet ta' dan il-kalkolu, il-wisa' standard tal-qafas tas-sider ta' nofs it-toraċi hija ta' 140 mm. fejn D (metri) = il-liwja fil-kustilja L-algoriżmu tal-kalkolu li għandu jintuża huwa stabbilit fl-Appendiċi 2 ta' l-Anness 4. 3. IL-KRITERJU TAL-PROTEZZJONI TA' L-ADDOME L-akbar forza ta' l-addome hija l-valur massimu tas-somma tat-tliet forzi mkejla mit-transducers immuntati 39 mm 'l isfel mis-superfiċje fuq in-naħa tal-ħabta, bil-CFC ta' 600 Hz. 4. IL-KRITERJU TA' RENDIMENT TAL-PELVI L-akbar forza tas-simfisi tal-pubis (PSPF) hija l-forza massima mkejla minn ċellula tat-tagħbija fis-simfisi tal-pubis tal-pelvi, iffiltrata fil-klassi tal-kanal tal-frekwenza 600 Hz. Appendiċi 2 IL-PROĊEDURA GĦALL-KALKOLU TAL-KRITERJU VISKUŻ GĦALL-EUROSID 1 Il-Kriterju Viskuż, VC, huwa kalkulat bħala l-prodott istantanju tal-kompressjoni u r-rata ta' liwi tal-kustilja. It-tnejn li huma jinkisbu mill-kejl tal-liwja tal-kustilja. Ir-reazzjoni tal-liwja tal-kustilja hija ffiltrata darba fil-Klassi tal-Kanal tal-Frekwenza 180. Il-kompressjoni f'ħin (t) hija kkalkulata bħala l-liwja minn dan is-sinjal iffiltrat espress bħala l-proporzjon ta' nofs il-wisa' tas-sider tal-EUROSID 1, imkejjel fil-kustilji tal-metall (0,14 metri): Il-veloċità tal-liwja tal-kustilja f'ħin (t) hija kkalkulata mil-liwja ffiltrata bħala: fejn D(t) hija l-liwja f'ħin (t) murija bħala metri u ∂t huwa l-intervall tal-ħin f'sekondi bejn il-qisien tal-liwja. Il-valur massimu ta' ∂t ikun 1,25 × 10-4 sekondi. Din il-proċedura ta' kalkolu tintwera permezz tad-dijagramma t'hawn taħt:

ANNESS 5 IL-KARATTERISTIĊI TA’ L-OSTAKLU MOBBLI LI JISTA’ JIĠI DDEFORMAT 1. IL-KARATTERISTIĊI TA’ L-OSTAKLU MOBBLI LI JISTA’ JIĠI DDEFORMAT 1.1. L-ostaklu mobbli li jista’ jiġi ddeformat (MDB) jinkludi kemm apparat ta’ l-impatt u kemm tròli. 1.2. Il-massa totali għandha tkun ta’ 950 ± 20 kg. 1.3. Iċ-ċentru tal-gravità għandu jinstab fil-pjan medjan vertikali lonġitudinali b’varjazzjoni ta’ 10 mm, 1,000 ± 30 mm wara l-assi ta’ quddiem u 500 ± 30 mm ’il fuq mill-art. 1.4. Id-distanza bejn il-faċċata ta’ quddiem ta’ l-apparat ta’ l-impatt u ċ-ċentru ta’ gravità ta’ l-ostaklu għandha tkun ta’ 2,000 ± 30 mm. 1.5. L-ispazju mill-art ta’ l-apparat ta’ l-impatt għandu jkun ta’ 300 ± 5 mm imkejjel f’kundizzjonijiet statiċi mix-xifer t’isfel tal-pjanċa ta’ quddiem, qabel l-impatt. 1.6. Il-wisa’ tal-mogħdija ta’ quddiem u ta’ wara tat-tròli għandha tkun ta’ 1,500 ± 10 mm. 1.7. Il-bażi tar-roti tat-tròli għandha tkun ta’ 3,000 ± 10 mm. 2. IL-KARATTERISTIĊI TA’ L-APPARAT TA’ L-IMPATT L-apparat ta’ l-impatt jikkonsisti f’sitt blokki waħdanija ta’ aluminju f’arranġament ta’ sezzjonijiet eżagonali, li ġew ipproċessati sabiex jagħtu livell ta’ forza li jiżdied b’mod progressiv b’liwja dejjem akbar (ara l-paragrafu 2.1.). Il-pjanċi ta’ l-aluminju ta’ quddiem u ta’ wara jitwaħħlu mal-blokki ta’ l-aluminju f’arranġament ta’ sezzjonijiet eżagonali. 2.1. Il-blokki f’arranġament ta’ sezzjonijiet eżagonali 2.1.1. Il-karatteristiċi ġeometriċi 2.1.1.1. L-apparat ta’ l-impatt jikkonsisti f’6 taqsimiet magħquda li l-forom u l-pożizzjonijiet tagħhom jintwerew fil-figuri 1 u 2. Iż-żoni huma definiti bħala 500 ± 5 mm × 250 ± 3 mm fil-figuri 1 u 2. Il-500 mm għandhom ikunu fid-direzzjoni W u l-250 mm fid-direzzjoni L tal-kostruzzjoni ta’ l-aluminju f’arranġament ta’ sezzjonijiet eżagonali (ara l-figura 3). 2.1.1.2. L-apparat ta’ l-impatt huwa maqsum f’2 fillieri. Il-filliera t’isfel għandha tkun għolja 250 ± 3 mm, u fonda 500 ± 2 mm wara l-proċess ta’ qabel it-tfarrik (ara l-paragrafu 2.1.2.), u aktar fonda mill-filliera ta’ fuq b’60 ± 2 mm. 2.1.1.3. Il-blokki jridu jkunu ċċentrati fuq is-sitt żoni definiti fil-figura 1 u kull blokka (inklużi ċelluli mhux kompleti) għandha tkopri kompletament l-erja definita għal kull żona). 2.1.2. Qabel it-tgħaffiġ 2.1.2.1. Il-proċess ta’ qabel it-tgħaffiġ għandu jitwettaq fuq is-superfiċje ta’ l-arranġament f’sezzjonijiet eżagonali li miegħu twaħħlu l-folji ta’ quddiem. 2.1.2.2. Il-blokki 1, 2 u 3 għandhom ikunu mgħaffġa b’10 ± 2 mm fuq is-superfiċje ta’ fuq qabel l-ittestjar sabiex jinkiseb fond ta’ 500 ± 2 mm (il-figura 2). 2.1.2.3. Il-blokki 4, 5 u 6 għandhom jiġu mgħaffġa b’10 ± 2 mm fuq is-superfiċje ta’ fuq qabel l-ittestjar sabiex jinkiseb fond ta’ 440 ± 2 mm. 2.1.3. Il-karatteristiċi materjali 2.1.3.1. Id-dimensjonijiet taċ-ċellula għandhom ikunu ta’ 19 mm ± 10 fil-mija għal kull blokka (ara l-figura 4). 2.1.3.2. Iċ-ċelluli jridu jkunu magħmula mill-aluminju 3003 għall-filliera ta’ fuq. 2.1.3.3. Iċ-ċelluli jridu jkunu magħmula mill-aluminju 5052 għall-filliera t’isfel. 2.1.3.4. Il-blokki ta’ l-aluminju f’arranġament ta’ sezzjonijiet eżagonali għandhom ikunu pproċessati b’tali mod li l-kurva tal-forza mal-liwja meta mgħaffġa b’mod statiku (skond il-proċedura ddefinita fil-paragrafu 2.1.4.) tkun fil-limiti definiti għal kull waħda mis-sitt blokki fl-Appendiċi 1 ta’ dan l-Anness. Barra minn dan, il-materjal proċessat f’arranġament ta’ sezzjonijiet eżagonali użat fil-blokki eżagonali li ser jintużaw biex jinbena l-ostaklu, għandhom jitnaddfu sabiex jitneħħa kwalunkwe fdal li seta’ kien prodott matul l-ipproċessar tal-materjal naturali f’arranġament ta’ sezzjonijiet eżagonali. 2.1.3.5. Il-massa tal-blokki f’kull grupp m’għandhiex tvarja b’aktar minn 5 fil-mija tal-massa medja tal-blokka għal dak il-grupp. 2.1.4. It-testijiet statiċi 2.1.4.1. Kampjun meħud minn kull grupp taċ-ċentru pproċessat f’arranġament ta’ sezzjonijiet eżagonali għandu jkun ittestjat skond il-proċedura tat-test statiku deskritta fil-paragrafu 5. 2.1.4.2. Il-forza mal-kompressjoni għal kull blokka ttestjata għandha tkun fil-limiti tal-forza mal-liwja ddefiniti fl-Appendiċi 1. Il-limiti statiċi tal-forza mal-liwja huma ddefiniti għal kull blokka ta’ l-ostaklu. 2.1.5. It-test dinamiku 2.1.5.1. Il-karatteristiċi dinamiċi tad-deformazzjoni, meta milquta skond il-protokoll deskritt fil-paragrafu 6. 2.1.5.2. Id-devjazzjoni mil-limiti tal-forza mal-liwja li jikkaratterizzaw ir-riġidità ta’ l-apparat ta’ l-impatt – kif iddefinit fl-Appendiċi 2 – tista’ tkun permessa sakemm: 2.1.5.2.1. id-devjazzjoni sseħħ wara l-bidu ta’ l-impatt u qabel ma d-deformazzjoni ta’ l-apparat ta’ l-impatt tkun daqs 150 mm; 2.1.5.2.2. id-devjazzjoni ma teċċedix 50 fil-mija ta’ l-eqreb limitu istantanju preskritt tal-limitu; 2.1.5.2.3. kull liwja li tikkorrispondi għal kull devjazzjoni ma teċċedix 35 mm ta’ liwi, u s-somma ta’ dawn il-liwjiet ma teċċedix 70 mm (ara l-Appendiċi 2 ta’ dan l-Anness); 2.1.5.2.4. is-somma ta’ l-enerġija li ġejja mid-devjazzjoni barra mil-limitu ma teċċedix 5 fil-mija ta’ l-enerġija totali għal dik il-blokka. 2.1.5.3. Il-blokki 1 u 3 huma identiċi. Ir-riġidità tagħhom hija tali li l-kurvi tal-forza mal-liwja tagħhom jaqgħu bejn il-limiti fil-figura 2a. 2.1.5.4. Il-blokki 5 u 6 huma identiċi. Ir-riġidità tagħhom hija tali li l-kurvi tal-forza mal-liwja tagħhom jaqgħu bejn il-limiti fil-figura 2b. 2.1.5.5 Ir-riġidità ta’ blokka 2 hija tali li l-kurvi tal-forza mal-liwja tagħha jaqgħu bejn il-limiti fil-figura 2b. 2.1.5.6. Ir-riġidità ta’ blokka 4 hija tali li l-kurvi tal-forza mal-liwja tagħha jaqgħu bejn il-limiti fil-figura 2c. 2.1.5.7. Il-forza mal-liwja ta’ l-apparat ta’ l-impatt kollu kemm hu għandha taqa’ bejn il-limiti fil-figura 2e. 2.1.5.8. Il-kurvi tal-forza mal-liwja għandhom jiġu verifikati mit-test dettaljat fil-paragrafu 6. ta’ l-Anness 5, li jikkonsisti f’impatt ta’ l-ostaklu kontra ħajt dinamometriku b’veloċità ta’ 35 ±0,5 km/h. 2.1.5.9. L-enerġija moħlija (1) kontra l-blokki 1 u 3 matul it-test għandha tkun daqs 9,5 ± 2 kJ għal dawn il-blokki. 2.1.5.10. L-enerġija moħlija kontra l-blokki 5 u 6 matul it-test għandha tkun daqs 3,5 ± 1 kJ għal dawn il-blokki. 2.1.5.11. L-enerġija moħlija kontra l-blokka 4 għandha tkun daqs 4 ± 1 kJ. 2.1.5.12. L-enerġija moħlija kontra l-blokka 2 għandha tkun daqs 15 ± 2 kJ. 2.1.5.13. L-enerġija moħlija kollha matul l-impatt għandha tkun daqs 45 ± 3 kJ. 2.1.5.14. Id-deformazzjoni massima ta’ l-apparat ta’ l-impatt mill-punt ta’ l-ewwel kuntatt, ikkalkulat mill-integrazzjoni ta’ l-aċċelerometri skond il-paragrafu 6.6.3., għandha tkun daqs 330 ± 20 mm. 2.1.5.15. Id-deformazzjoni finali statika li baqgħet ta’ l-apparat ta’ l-impatt, imkejla wara t-test dinamiku fil-livell B (il-figura 2), għandha tkun daqs 310 ± 20 mm. 2.2. Il-pjanċi ta’ quddiem 2.2.1. Il-karatteristiċi ġeometriċi 2.2.1.1. Il-pjanċi ta’ quddiem huma wesgħin 1 500 ± 1 mm u għoljin 250 ± 1 mm. The thickness is 0,5±0,06 mm. 2.2.1.2. Meta mmuntat, id-dimensjonijiet totali ta’ l-apparat ta’ l-impatt (iddefiniti fil-figura 2) għandhom ikunu: wisa’ ta’ 1 500±2,5 mm u għoli ta’ 500 ±2,5 mm. 2.2.1.3. Ix-xifer ta’ fuq tal-pjanċa t’isfel ta’ quddiem u x-xifer t’isfel tal-pjanċa ta’ fuq ta’ quddiem għandhom ikunu bi dritt xulxin, b’varjazzjoni ta’ 4 mm. 2.2.2. Il-karatteristiċi materjali 2.2.2.1. Il-pjanċi ta’ quddiem huma manifatturati minn aluminju tas-serje AlMg2 sa AlMg3 b’titwil ≥ 12 fil-mija, u UTS ≥ 175 N/mm2. 2.3. Il-pjanċa tad-dahar 2.3.1. Il-karatteristiċi ġeometriċi 2.3.1.1. Il-karatteristiċi ġeometriċi għandhom ikunu skond il-figuri 5 u 6. 2.3.2. Il-karatteristiċi materjali 2.3.2.1. Il-pjanċa ta’ wara għandha tikkonsisti minn folja ta’ l-aluminju ta’ 3 mm. Il-folja ta’ wara għandha tkun immanifatturata minn aluminju tas-serje AlMg2 sa AlMg3 b’ebusija bejn 50 u 65 HBS. Din il-pjanċa għandha tkun imtaqqba b’toqob għall-ventilazzjoni: il-lok, id-dijametru u l-grad taż-żerżiqa jintwerew fil-figuri 5 u 7. 2.4. Fejn jinstabu l-blokki b’arranġament ta’ sezzjonijiet eżagonali 2.4.1. Il-blokki b’arranġament ta’ sezzjonijiet eżagonali għandhom ikunu ċċentrati fuq iż-żona mtaqqba tal-pjanċa ta’ wara (il-figura 5). 2.5. L-irbit 2.5.1. Kemm għall-pjanċa ta’ quddiem u kemm għall-pjanċa ta’ wara, għandu jiġi applikat b’mod ibbilanċjat massimu ta’ 0,5 kg/m2 dirett fuq is-superfiċje tal-pjanċa ta’ quddiem, tant li tagħti ħxuna massima tal-filmanet ta’ 0,5 mm. Is-sustanza li twaħħal li għandha tintuża fil-proċess kollu trid tkun poliuretejn f’żewġ partijiet {bħal pereżempju reżina Ciba Geigy XB5090/1 bis-sustanza li twebbes XB5304} jew ekwivalenti. 2.5.2. Għall-pjanċa ta’ wara, is-saħħa minima ta’ l-irbit għandha tkun 0,6 MPa, (87 psi), ittestjata skond il-paragrafu 2.4.3. 2.5.3. It-testijiet tas-saħħa ta’ l-irbit: 2.5.3.1. L-ittestjar fiċ-ċatt tat-tensjoni huwa użat għall-kejl tas-saħħa ta’ l-irbit ta’ sustanzi li jwaħħlu skond l-ASTM C297-61. 2.5.3.2. Il-biċċa tat-test għandha tkun ta’ 100 mm × 100 mm, u fonda 15 mm, marbuta ma’ kampjun ta’ materjal ventilat tal-pjanċa ta’ wara. L-arranġament b’sezzjonijiet eżagonali użat għandu jkun rappreżentattiv ta’ dak fl-apparatt ta’ l-impatt, jiġifieri mnaqqax b’mod kimiku għal grad ekwivalenti ta’ dak viċin il-pjanċa ta’ wara ta’ l-ostaklu imma mingħajr il-proċess ta’ qabel it-tfarrik. 2.6. It-traċċabilità 2.6.1. L-apparati ta’ l-impatt għandhom ikollhom numri konsekuttivi tas-serje stampati, imnaqqxa jew imwaħħla b’xi mod ieħor, b’mod permanenti, li minnhom jistgħu jiġu stabbiliti l-gruppi tal-blokki individwali u d-data tal-manifattura 2.7. It-twaħħil ta’ l-apparat ta’ l-impatt 2.7.1. It-tagħmir ta’ fuq it-tròli irid ikun skond il-figura 8. It-tagħmir ser juża sitt viti M8, u xejn m’għandu jkun akbar mid-dimensjonijiet ta’ l-ostaklu quddiem ir-roti tat-tròli. Iridu jintużaw strumenti xierqa biex joħolqu spazju bejn il-flanġ tal-pjanċa t’isfel li tinsab fuq wara u l-faċċata tat-tròli sabiex ikun evitat li titgħawweġ il-pjanċa ta’ wara meta l-viti ta’ l-irbit jiġu ssikkati. 3. IS-SISTEMA TA’ VENTILAZZJONI 3.1. Il-parti fejn jiltaqgħu t-tròli u s-sistema ta’ ventilazzjoni għandha tkun solida, riġida u ċatta. L-istrument tal-ventilazzjoni huwa parti mit-tròli u mhux mill-apparat ta’ l-impatt kif provdut mill-manifattur. Il-karatteristiċi ġeometriċi ta’ l-istrument tal-ventilazzjoni għandhom ikunu skond il-figura 9. 3.2. Il-proċedura ta’ l-immuntar ta’ l-istrument tal-ventilazzjoni. 3.2.1. Immonta l-istrument tal-ventilazzjoni mal-pjanċa ta’ quddiem tat-tròli; 3.2.2. Assigura ruħek li strument tal-kejl tal-ħxuna ta’ 0,5 mm ma jistax jiddaħħal bejn l-istrument tal-ventilazzjoni u l-faċċata tat-tròli fi kwalunkwe punt. Jekk hemm spazju akbar minn 0,5 mm, il-qafas tal-ventilazzjoni ikollu jinbidel jew jiġi aġġustat sabiex joqgħod fil-post mingħajr spazju ta’ > 0,5 mm. 3.2.3. Żarma l-istrument tal-ventilazzjoni minn-naħa ta’ quddiem tat-tròli; 3.2.4. Iffissa ssaff oħxon 1,0 mm ta’ sufra mal-faċċata ta’ quddiem tat-tròli; 3.2.5. Erġa’ mmonta l-istrument tal-ventilazzjoni mal-parti ta’ quddiem tat-tròli u ssikka sabiex tneħħi l-ispazji ta’ l-arja. 4. IL-KONFORMITÀ TAL-PRODUZZJONI Il-konformità tal-proċeduri tal-produzzjoni għandha tkun konformi ma’ dawk iddikkjarati fil-Ftehim, fl-Appendiċi 2 (E/ECE/324-E/ECE/TRANS/505/Rev.2), bil-kundizzjonijiet meħtieġa li ġejjin: 4.1. Il-manifattur għandu jkun responsabbli għall-konformità tal-proċeduri tal-produzzjoni u għalhekk għandu b’mod partikolari: 4.1.1. Jassigura l-eżistenza ta’ proċeduri effettivi ħalli l-kwalità tal-prodotti tista’ tkun eżaminata, 4.1.2. Ikollu aċċess għat-tagħmir ta’ l-ittestjar neċessarju sabiex tkun eżaminata l-konformità ta’ kull prodott, 4.1.3. Jassigura li r-riżultati tat-test huma rreġistrati u li d-dokumenti jibqgħu disponibbli għal perjodu ta’ żmien ta’ 10 snin wara t-testijiet, 4.1.4. Juri li l-kampjuni ttestjati huma kejl ta’ min joqgħod fuqu ta' rendiment tal-grupp (eżempji ta’ metodi ta’ teħid tal-kampjuni skond il-produzzjoni tal-grupp jingħataw aktar ’l isfel). 4.1.5. Janalizza r-riżultati ta’ testijiet sabiex jivverifika u jassigura l-istabbiltà tal-karatteristiċi ta’ l-ostaklu, filwaqt li jagħmel konċessjoni għall-varjazzjonijiet ta’ produzzjoni industrijali, bħat-temperatura, il-kwalità tal-materjali naturali, il-ħin ta’ tagħdis fil-kimika, il-konċentrazzjoni tal-kimika, in-newtralizzazzjoni eċċ, u l-kontroll tal-materjal proċessat sabiex jitneħħa kull fdal mill-ipproċessar, 4.1.6. Jassigura li kwalunkwe sett ta’ kampjuni jew biċċiet ta’ testijiet li jagħtu evidenza ta’ nuqqas ta’ konformità jagħtu lok għal aktar teħid ta’ kampjuni u ttestjar. Iridu jittieħdu l-passi kollha neċessarji biex terġa’ tinkiseb il-konformità tal-produzzjoni li tikkorrispondi. 4.2. Il-livell ta’ ċertifikazzjoni tal-manifattur irid ikun mill-inqas ta’ l-istandard ta’ l-ISO 9002. 4.3. Il-kundizzjonijiet minimi għall-kontroll tal-produzzjoni: min għandu ftehim irid jassigura l-kontroll tal-konformità skond il-metodi deskritti hawn taħt. 4.4. Eżempji ta’ teħid ta’ kampjuni skond il-grupp 4.4.1. Jekk diversi eżempji ta’ tip wieħed ta’ blokka huma magħmula minn blokka waħda oriġinali ta’ aluminju b’arranġament ta’ sezzjonijiet eżagonali u huma kollha ttrattati fl-istess kontenitur tat-trattament (produzzjoni parallela), wieħed minn dawn l-eżempji jista’ jintagħżel bħala l-kampjun, sakemm tingħata attenzjoni sabiex ikun assigurat li t-trattament huwa applikat b’mod bilanċjat lill-blokki kollha. Jekk le, jista’ jkun neċessarju li jintagħżel aktar minn kampjun wieħed. 4.4.2. Jekk numru limitat ta’ blokki simili (ngħidu aħna bejn tlieta u għoxrin) huma trattati fl-istess kontenitur (produzzjoni f’serje), allura l-ewwel u l-aħħar blokka trattati fi grupp, kollha kemm huma magħmula mill-istess blokka oriġinali ta’ aluminju b’arranġament ta’ sezzjonijiet eżagonali, għandhom jittieħdu bħala kampjuni rappreżentattivi. Jekk l-ewwel kampjun huwa konformi mal-kundizzjonijiet meħtieġa imma dak ta’ l-aħħar ma jkunx, jista’ jkun neċessarju li jittieħdu kampjuni oħra minn perjodu aktar kmieni fil-produzzjoni sakemm jinsab kampjun li huwa konformi. Huma biss il-blokki bejn dawn il-kampjuni li għandhom jitqiesu bħala li huma approvati. 4.4.3. Ladarba tinkiseb esperjenza tal-konsistenza tal-kontroll tal-produzzjoni, jista’ jkun possibbli li jkunu magħquda ż-żewġ metodi ta’ teħid ta’ kampjuni, ħalli aktar minn grupp wieħed ta’ produzzjoni parallela jistgħu jkunu kkunsidrati bħala grupp sakemm il-kampjuni mill-ewwel u mill-aħħar grupp tal-produzzjoni jkunu konformi. 5. IT-TESTIJIET STATIĊI 5.1. Għandhom jiġu ttestjati kampjun wieħed jew aktar minn wieħed (skond il-metodu tal-grupp) meħuda minn kull grupp taċ-ċentru pproċessat b’arranġament ta’ sezzjonijiet eżagonali, skond il-proċedura tat-test li ġejja: 5.2. Id-daqs tal-kampjun ta’ l-aluminju b’arranġament ta’ sezzjonijiet eżagonali għal testijiet statiċi għandu jkun id-daqs ta’ blokka normali ta’ l-apparat ta’ l-impatt, jiġifieri 250 mm x 500 mm x 440 mm għall-filliera ta’ fuq u 250 mm x 500 mm x 500 mm għall-filliera t’isfel. 5.3. Il-kampjuni għandhom jiġu kkompressati bejn żewġ pjanċi tat-tagħbija paralleli li huma mill-inqas 20 mm akbar mis-sezzjoni trasversali tal-blokka. 5.4. Il-veloċità tal-kompressjoni għandha tkun ta’ 100 millimetru kull minuta, b’tolleranza ta’ 5 fil-mija. 5.5. Għandu jittieħed kampjun tal-kisba tad-data għall-kompressjoni statika f’minimu ta’ 5 Hz. 5.6. It-test statiku għandu jitkompla sakemm il-kompressjoni tal-blokka hija mill-inqas ta’ 300 mm għall-blokki 4 sa 6 u ta’ 350 mm għall-blokki 1 sa 3. 6. IT-TESTIJIET DINAMIĊI Għal kull 100 faċċata ta’ ostaklu prodotti, il-manifattur għandu jagħmel test dinamiku wieħed kontra ħajt dinamometriku sostnut minn ostaklu fiss riġidu, skond il-metodu deskritt aktar ’l isfel. 6.1. L-installazzjoni 6.1.1. Il-post fejn isir it-test 6.1.1.1. L-erja tat-test għandha tkun kbira biżżejjed ikun hemm spazju għall-mogħdija tar-rankatura ta’ l-ostaklu mobbli li jista’ jiġi ddeformat, għall-ostaklu riġidu u għat-tagħmir tekniku neċessarju għat-test. L-aħħar parti tal-mogħdija, għal mill-inqas 5 m qabel l-ostaklu riġidu, għandha tkun orizzontali, ċatta u lixxa. 6.1.2. L-ostaklu riġidu fiss u l-ħajt dinamometriku 6.1.2.1. Il-ħajt riġidu għandu jikkonsisti minn blokka ta’ konkrit rinfurzat wiesa’ mhux inqas minn 3 metri u għoli mhux inqas minn 1,5 metri. Il-ħxuna tal-ħajt riġidu għandha tkun tali li dan ikun jiżen mill-inqas 70 tunnellata metrika. 6.1.2.2. Il-faċċata ta’ quddiem għandha tkun vertikali, perpendikulari għall-assi tal-mogħdija tar-rankatura u mgħammra b’sitt pjanċi taċ-ċelluli tat-tagħbija, b’kull waħda kapaċi tkejjel it-tagħbija totali fuq il-blokka xierqa ta’ l-apparat ta’ l-impatt ta’ l-ostaklu mobbli li jista’ jiġi ddeformat fil-mument ta’ l-impatt. Iċ-ċentri ta’ l-erja ta’ l-impatt tal-pjanċa taċ-ċelluli tat-tagħbija għandhom ikunu7 bi dritt dawk tas-sitt żoni ta’ l-impatt tal-faċċata ta’ l-ostaklu mobbli li jista’ jiġi ddeformat. It-truf tagħhom għandhom ikunu 20 mm ’il bogħod mill-erjas ta’ maġenbhom b’tali mod li, fit-tolleranza ta’ l-allinjament ta’ l-impatt tal-MDB, iż-żoni ta’ l-impatt ma jiġux f’kuntatt ma’ l-erjas ta’ maġenbhom tal-pjanċa ta’ l-impatt. L-immuntar taċ-ċelluli u s-superfiċji tal-pjanċi għandhom ikunu skond il-kundizzjonijiet meħtieġa stabbiliti fl-Anness skond l-istandard ta’ l-ISO 6487:1987. 6.1.2.3. Il-protezzjoni tas-superfiċje, inkluża l-faċċata tal-plajwud (bi ħxuna ta’: 12 ± 1 mm), hija miżjuda ma’ kull pjanċa taċ-ċelluli tat-tagħbija b’tali mod li m’għandhiex tiddegrada r-reazzjonijiet tat-transducer. 6.1.2.4. Il-ħajt riġidu għandu jkun jew ankrat fl-art jew imqiegħed fuq l-art, u jekk ikun neċessarju, jkollu strumenti addizzjonali li jwaqqaf sabiex jillimita l-liwi tiegħu. Jista’ jintuża ħajt riġidu (li miegħu jitwaħħlu ċ-ċelluli tat-tagħbija) li jkollu karatteristiċi differenti imma li jagħti riżultati li li huma ta’ l-inqas konklużivi bl-istess mod. 6.2. Il-propulsjoni ta’ l-ostaklu mobbli li jista’ jiġi ddeformat Fil-mument ta’ l-impatt l-ostaklu mobbli li jista’ jiġi ddeformat m’għandux ikun aktar suġġett għall-azzjoni ta’ xi strument addizzjonali li jagħti direzzjoni jew li jimbotta. Dan għandu jilħaq l-ostaklu fuq rotta perpendikulari għas-superfiċje ta’ quddiem tal-ħajt dinamometriku. L-allinjament ta’ l-impatt għandu jkun eżatt b’varjazzjoni ta’ 10 mm. 6.3. L-istrumenti tal-kejl 6.3.1. Il-veloċità Il-veloċità ta’ l-impatt għandha tkun ta’ 35 ± 0,5 km/h bl-istrument użat għall-irreġistrar tal-veloċità ma’ l-impatt għandu jkun eżatt b’varjazzjoni ta’ 0,1 fil-mija. 6.3.2. Il-piżijiet L-istrumenti tal-kejl għandhom jissodisfaw l-ispeċifikazzjonijiet stabbiliti fl-ISO 6487:1987 Il-CFC għall-blokki kollha: 60 Hz Il-CAC għall-blokki 1 u 3: 200 kN Il-CAC għall-blokki 4,5 u 6: 100 kN Il-CAC għall-blokka 2: 200 kN 6.3.3. L-aċċelerazzjoni 6.3.3.1. L-aċċelerazzjoni fid-direzzjoni lonġitudinali għandha titkejjel fi tliet pożizzjonijiet separati fuq it-tròli, waħda ċentrali u waħda fuq kull naħa, f’postijiet mhux suġġetti għal liwi. 6.3.3.2. L-aċċelerometru ċentrali għandu jitpoġġa f’mhux iktar minn 500 mm mil-lok taċ-ċentru tal-gravità tal-MDB u għandu jkun fi pjan vertikali lonġitudinali li għandu varjazzjoni ta’ ± 10 mm miċ-ċentru tal-gravità tal-MDB. 6.3.3.3. L-aċċelerometri tal-ġnub għandhom ikunu fl-istess għoli b’varjazzjoni ta’ ± 10 mm u fl-istess distanza mis-superfiċje ta’ quddiem tal-MDB b’varjazzjoni ta’ ± 20 mm. 6.3.3.4. L-istrumenti tal-kejl għandhom jikkonformaw ma’ l-ISO 6487:1987 bl-ispeċifikazzjonijiet li ġejjin: CFC ta’ 1 000 Hz (qabel l-integrazzjoni) CAC ta’ 50 g 6.4. L-ispeċifikazzjonijiet ġenerali ta’ l-ostaklu 6.4.1. Il-karatteristiċi individwali ta’ kull ostaklu għandhom ikunu konformi mal-paragrafu 1. ta’ dan l-Anness u għandhom jiġu rreġistrati. 6.5. L-ispeċifikazzjonijiet ġenerali ta’ l-apparat ta’ l-impatt 6.5.1. Kemm l-apparat ta’ l-impatt huwa adattat għall-kundizzjonijiet meħtieġa għat-test dinamiku għandu jkun ikkonfermat meta l-prodotti mis-sitt pjanċi taċ-ċelluli tat-tagħbija lkoll jipproduċu sinjali konformi mal-kundizzjonijiet meħtieġa kif indikati f’dan l-Anness. 6.5.2. L-apparati ta’ l-impatt għandhom ikollhom numri konsekuttivi tas-serje stampati, imnaqqxa jew imwaħħlin b’xi mod ieħor, b’mod permanenti, li minnhom jistgħu jiġu stabbiliti l-gruppi tal-blokki individwali u d-data tal-manifattura. 6.6. Il-proċedura għall-ipproċessar tad-data 6.6.1. Id-data mhux ipproċessata: F’ħin T = T0, il-kumpensi kollha għandhom jitneħħew mid-data. Il-metodu li bih jitneħħew il-kumpensi għandu jkun irreġistrat fir-rapport tat-test. 6.6.2. L-iffiltrar 6.6.2.1. Id-data mhux ipproċessata ser tkun iffiltrata qabel ma jsir l-ipproċessar/il-kalkoli. 6.6.2.2. Id-data ta’ l-aċċelerometru għall-integrazzjoni ser tkun iffiltrata b’CFC ta’ 180, ISO 6487:1987. 6.6.2.3. Id-data ta’ l-aċċelerometru għal kalkoli ta’ l-impulsi ser tkun iffiltrata b’CFC 60, ISO 6487:1987. 6.6.2.4. Id-data taċ-ċellula tat-tagħbija ser tkun iffiltrata b’CFC 60, ISO 6487:1987. 6.6.3. Il-kalkolu tal-liwja tal-faċċata ta’ l-MDB 6.6.3.1. Id-data ta’ l-aċċelerometru mit-tliet aċċelerometri individwali (wara ffiltrar b’CFC ta’ 180), ser tkun integrata darbtejn sabiex tinkiseb il-liwja ta’ l-element ta’ l-ostaklu li jista’ jiġi ddeformat. 6.6.3.2. Il-kundizzjonijiet inizjali għal-liwja huma: 6.6.3.2.1. veloċità = veloċità ta’ l-impatt (mill-istrument għall-kejl tal-veloċità). 6.6.3.2.2. liwja = 0 6.6.3.3. Il-liwja fuq in-naħa tax-xellug, fil-linja tan-nofs u fuq in-naħa tal-lemin ta’ l-ostaklu mobbli li jista’ jiġi ddeformat ser tkun immarkata fi graff imqabbla mal-ħin. 6.6.3.4. Il-liwja massima kkalkulata minn kull wieħed mit-tliet aċċelerometri għandha tkun ta’10 mm. Jekk dan mhux il-każ, allura dak li huwa barra mill-kejl għandu jitneħħa u d-differenza bejn il-liwi kkalkulat miż-żewġ aċċelerometri li jibqa’ li jiġu kkontrollati sabiex ikun assigurat li l-varjazzjoni hija ta’ 10 mm. 6.6.3.5. Jekk il-liwjiet kif imkejla mill-aċċelerometri tan-naħa tax-xellug, tan-naħa tal-lemin u tal-linja tan-nofs għandhom varjazzjoni li ma taqbiżx l-10 mm, allura l-aċċelerazzjoni medja tat-tliet aċċelerometri għandha tintuża għall-kalkolu tal-liwja tal-faċċata ta’ l-ostaklu. 6.6.3.6. Jekk il-liwja minn żewġ aċċelerometri biss tissodisfa l-kundizzjoni meħtieġa ta’ l-10 mm, allura l-aċċelerazzjoni medja minn dawn iż-żewġ aċċelerometri għandha tintuża għall-kalkolu tal-liwja tal-faċċata ta’ l-ostaklu. 6.6.3.7. Jekk il-liwjiet ikkalkulati mit-tliet aċċelerometri kollha kemm huma (tan-naħa tax-xellug, tan-naħa tal-lemin u tal-linja tan-nofs) MA JISSODISFAWX il-kundizzjoni meħtieġa ta’ l-10 mm, allura d-data mhux ipproċessata għandha tkun riveduta sabiex jinstabu l-kawżi ta’ varjazzjoni tant kbira. F’dan il-każ il-kumpanija individwali tat-test ser tiddetermina liema data ta’ l-aċċelerometru għandha tintuża biex tiġi ddeterminata l-liwja ta’ l-ostaklu mobbli li jista’ jiġi ddeformat jew jekk l-ebda wieħed mill-qari ta’ l-aċċelerometri ma jista’ jintuża, f’liema każ, it-test ta’ ċertifikazzjoni irid jerga’ jsir. Għandha tingħata spjegazzjoni dettaljata fir-rapport tat-test. 6.6.3.8. Id-data medja tal-liwja-ħin ser tkun magħquda mad-data forza-ħin tal-ħajt taċ-ċelluli tal-kejl tal-forza sabiex ikun ġenerat ir-riżultat tal-forza mal-liwja għal kull blokka. 6.6.4. Il-kalkolu ta’ l-enerġija L-enerġija li tiġi assorbita għal kull blokka u għall-faċċata kollha ta’ l-MDB għandha tkun ikkalkulata sal-punt tal-liwja massima ta’ l-ostaklu. fejn: t0 huwa l-ħin ta’ meta kien hemm l-ewwel kuntatt t1 huwa l-ħin meta t-tròli waqaf, jiġifieri fejn u = 0. s huwa l-liwja ta’ l-element li jista’ jiġi ddeformat tat-tròli kkalkulat skond il-paragrafu 6.6.3. 6.6.5. Il-verifika tad-data tal-forza dinamika 6.6.5.1. Qabbel l-impuls totali, I, ikkalkulat mill-integrazzjoni tal-forza totali tul il-perjodu tal-kuntatt, bil-bidla fil-momentum tul dak il-perjodu (M*)V). 6.6.5.2. Qabbel il-bidla totali fl-enerġija mal-bidla fl-enerġija kinetika tal-MDB, mogħtija minn: fejn Vi hija l-veloċità ta’ l-impatt u M hija l-massa sħiħa tal- MDB Jekk il-bidla fil-momentum (M*)V) m’hix daqs l-impuls totali (I) ± 5 fil-mija, jew jekk l-enerġija totali assorbita (E En) m’hix daqs l-enerġija kinetika, EK ± 5 fil-mija, allura d-data tat-test trid tkun eżaminata sabiex tkun iddeterminata l-kawża ta’ dan l-iżball. ID-DISINN TA’ L-APPARAT TA’ L-IMPATT (2) Figura 1 Figura 2 IL-PARTI TA’ FUQ TA’ L-APPARAT TA’ L-IMPATT Figura 3 L-Orjentament ta’ l-Aluminju b’arranġament ta’ sezzjonijiet Eżagonali Figura 4 Id-dimensjoni taċ-Ċelluli ta’ l-Aluminju b’arranġament ta’ sezzjonijiet Eżagonali ID-DISINN TAL-PJANĊA TA’ WARA Figura 5 Figura 6 Il-pjanċa ta’ wara mwaħħla ma’ l-istrument tal-ventilazzjoni u l-pjanċa tal-faċċata tat-tròli Figura 7 Il-grad tax-xengil għat-toqob ta’ ventilazzjoni tal-pjanċa ta’ wara Figura 8 Il-flanġi ta’ fuq u t’isfel tal-pjanċa ta’ wara Nota: It-toqob għall-irbit fil-flanġ tal-qiegħ jistgħu jinfetħu għax-xquq, kif muri hawn taħt, biex jiffaċilitaw it-twaħħil sakemm jista’ jkun hemm qabda biżżejjed ħalli jkun evitat li jkun hemm distakk matul it-test kollu ta’ l-impatt.’ IL-FREJM TAL-VENTILAZZJONI L-istrument tal-ventilazzjoni huwa struttura magħmula minn pjanċa li hija ħoxna 5 mm u wiesgħa 20 mm. Il-pjanċi vertikali biss huma mtaqqba b’disa’ toqob ta’ 8mm sabiex l-arja tkun tista’ tiċċirkola b’mod orizzontali. Figura 9 (1) L-ammonti ta’ enerġija indikati huma l-ammonti ta’ enerġija dissipati mis-sistema meta l-apparat ta’ l-impatt huwa mgħaffeġ l-aktar. (2) Id-dimensjonijiet kollha huma f'mm. It-tolleranzi fuq id-dimensjonijiet tal-blokki jagħtu konċessjonijiet għad-diffikultajiet tal-kejl ta' l-aluminju b'arranġamenti ta' sezzjonijiet eżagonali maqtugħ. It-tolleranza fuq id-dimensjoni totali ta' l-apparat ta' l-impatt hija inqas minn dik għall-blokki individwali minħabba li l-blokki b'arranġementi ta' sezzjonijiet esagonali jistgħu jiġu aġġustati, anki jekk ikun hemm bżonn li jitrikkbu, sabiex tinżamm dimensjoni ta' l-impatt tal-faċċata aktar definita. Appendiċi 1 IL-KURVI TAL- FORZA MAL-LIWJA GĦAT-TESTIJIET STATIĊI Figura 1a Blokki 1 u 3 Figura 1b Blokka 2 Figura 1c Blokka 4 Figura 1d Blokki 5 u 6 Appendiċi 2 IL-KURVI TAL-FORZA MAL-LIWJA GĦAT-TESTIJIET DINAMIĊI Figura 2a Blokki 1 u 3 Figura 2b Blokka 2 Figura 2c Blokka 4 Figura 2d Blokki 5 u 6 Figura 2e Blokki totali

ANNESS 6 ID-DESKRIZZJONI TEKNIKA TAL-MANIKIN TA' L-IMPATT MILL-ĠENB 1. ĠENERALI 1.1. Il-manikin ta' l-impatt mill-ġenb preskritt f’dan ir-Regolament, inklużi l-istrumenti għall-kejl u l-kalibrar, huwa deskritt f’disinni tekniċi u f’manwâl ta' l-utent (1). 1.2. Id-dimensjonijiet u l-mases tal-manikin ta' l-impatt mill-ġenb jirrapreżentaw 50 fil-mija ta' l-irġiel adulti, mingħajr il-parti t’isfel tad-dirgħajn. 1.3. Il-manikin ta' l-impatt mill-ġenb jikkonsisti fi skeletru tal-metall u tal-plastik mgħotti b’lastku li donnu l-laħam tal-ġisem, bi plastik u b’fowm. 2. IL-KOSTRUZZJONI 2.1. Għal deskrizzjoni ġenerali tal-manikin ta' l-impatt mill-ġenb ara l-Figura 1 għal skema u tqassim tal-parts u t-Tabella 1 ta' dan l-Anness. 2.2. Ir-ras 2.2.1. Ir-ras hija murija bħala l-parti Nru 1 fil-Figura 1 ta' dan l-Anness. 2.2.2. Ir-ras tikkonsisti f’qafas ta' l-aluminju mgħotti b’ġilda flessibbli tal-vinil. L-intern tal-qoxra huwa kavità li takkomoda fiha l-aċċelerometri triassjali u s-saborra. 2.2.3. Fejn jiltaqgħu r-ras u l-għonq hemm mibnija ġewwa sostituzzjoni għaċ-ċellula tat-tagħbija. Din il-parti tista’ tiġi sostitwita b’ċellula tat-tagħbija ta' l-għonq ta' fuq. 2.3. L-għonq 2.3.1. L-għonq huwa muri bħala l-parti Nru. 2 fil-Figura 1 ta' dan l-Anness. 2.3.2. L-għonq jikkonsisti f'biċċa li tgħaqqad ir-ras u l-għonq, biċċa li tgħaqqad l-għonq u t-toraċi u sezzjoni tan-nofs li tgħaqqad iż-żewġ għaqdiet flimkien. 2.3.3. Il-biċċa fejn jiltaqgħu r-ras u l-għonq (il-parti Nru. 2a) u l-biċċa fejn jiltaqgħu l-għonq u t-toraċi (il-parti Nru. 2c) it-tnejn jikkonsistu f’żewġ diski ta' l-aluminju marbuta flimkien permezz ta' vit b’forma ta' nofs sfera u tmien molol mewwieta tal-lastku. 2.3.4. Is-sezzjoni ċilindrika ċentrali (il-parti Nru. 2b) hija magħmula mil-lastku. Fiż-żewġ naħat, diska ta' l-aluminju tal-biċċa fejn jingħaqdu hija ffurmata fil-parti tal-gomma. 2.3.5. L-għonq huwa mmuntat fuq il-qafla ta' l-għonq, murija bħala l-parti Nru 2d tal-Figura 1 ta' dan l-Anness. Din il-qafla tista’ tiġi sostitwita opzjonalment b’ċellula tat-tagħbija ta' l-għonq ta' isfel. 2.3.6. L-angolu bejn iż-żewġ uċuħ tal-qafla ta' l-għonq huwa ta' 25 grad. Minħabba li l-blokka ta' l-ispalla hija inklinata 5 gradi lura, l-angolu li jirriżulta bejn l-għonq u t-torso huwa ta' 20 grad. 2.4. L-ispalla 2.4.1. L-ispalla hija murija bħala l-parti Nru 3 fil-Figura 1 ta' dan l-Anness. 2.4.2. L-ispalla tikkonsisti minn kaxxa ta' l-ispalla, żewġ klavikoli u l-ispatola tal-fowm. 2.4.3. Il-kaxxa ta' l-ispalla (il-parti Nru 3a) tikkonsisti fi blokka ta' l-aluminju li sservi biex toħloq spazju, pjanċa ta' l-aluminju fuq u pjanċa ta' l-aluminju fuq il-qiegħ tal-blokka li sservi biex toħloq spazju. Iż-żewġ pjanċi huma miksija b'kisja tal-polytetrafluoretheen (PTFE). 2.4.4. Il-klavikoli (il-parti Nru 3b), magħmula minn reżina kkastjata tal-polyurethane (PU), huma ddisinjati biex jevolvu fuq il-blokka għall-ispazju. Il-klavikoli huma miżmuma lura fil-pożizzjoni newtrali tagħhom permezz ta' żewġ kordi tal-lastku (il-parti Nru 3c) li huma marbuta ma' wara tal-kaxxa ta' l-ispalla. Ix-xifer ta' barra taż-żewġ klavikuli huwa maħsub biex jippermetti l-pożizzjonijiet standard għad-dirgħajn. 2.4.5. L-ispatola (il-part Nru 3d) hija magħmula minn gomma tal-polyurethane ta' densità baxxa u hija mwaħħla mal-blokka ta' l-ispalla. 2.5. It-toraċi 2.5.1. It-toraċi huwa muri bħala l-parti Nru 4 fil-Figura 1 ta' dan l-Anness. 2.5.2. It-toraċi jikkonsisti minn kaxxa riġida tas-sinsla toraċika u tliet moduli identiċi tal-kustilji. 2.5.3. Il-kaxxa tas-sinsla toraċika (il-parti Nru 4a) hija magħmula mill-azzar. On the rear surface a steel spacer and curved, polyurethane (PU)-resin, back plate is mounted (part No. 4b). 2.5.4. Is-superfiċje ta' fuq tal-kaxxa tas-sinsla toraċika hija inklinata 5 gradi lura. 2.5.5. Fil-parti t’isfel tal-kaxxa tax-xewka tad-dahar hemm immuntata ċellula tat-tagħbija T12 jew ċellula sostituta tat-tagħbija (il-parti Nru 4j). 2.5.6. Modulu tal-kustilji (il-parti Nru 4c) jikkonsisti f’qaws tal-kustilji ta' l-azzar miksi b’fowm tal-poliuretejn (PU) biċ-ċelluli miftuħa li donnu l-laħam tal-ġisem (il-parti Nru 4d), assemblaġġ ta' sistema ta' gwida lineari (il-parti Nru 4e) li jgħaqqad flimkien il-kustilja u l-kaxxa tas-sinsla, apparat idrawliku li jtaffi l-iskossi (il-parti Nru 4f) u molla iebsa ta' l-apparat li jtaffi l-iskossi (il-parti Nru 4g). 2.5.7. Is-sistema lineari ta' gwida (il-parti Nru 4e) tippermetti lin-naħa sensittiva tal-kustilji tal-qaws tal-kustilji (il-parti Nru 4d) biex tintlewa fir-rigward tal-kaxxa tas-sinsla (parti Nru 4a) u n-naħa li mhux sensittiva. L-assemblaġġ tas-sistema tal-gwida huwa mgħammar b' needle bearings lineari. 2.5.8. Molla għall-ittjunjar tinsab fl-assemblaġġ tas-sistema ta' gwida (il-parti Nru 4h). 2.5.9. Transducer għall-ispostament tal-kustilji (il-parti Nru 4i) jista’ jiġi installat fuq il-parti tas-sistema ta' gwida mmuntata fuq il-kaxxa tas-sinsla (il-parti Nru 4e) u konessa man-naħa ta' barra tas-sistema ta' gwida fin-naħa s-sensittiva tal-kustilja. 2.6. Id-dirgħajn 2.6.1. Id-dirgħajn huma murija bħala l-parti Nru 5 fil-Figura 1 ta' dan l-Anness. 2.6.2. Id-dirgħajn għandhom skeletru tal-plastik miksi b’ “laħam tal-ġisem” tal-poliuretejn (PU) u ġilda tal- polyvinylchloride (PVC). Il-“laħam” jikkonsisti mill-parti ta' fuq li hija kast tal-polyurethane (PU) ta' densità għolja u mill-parti ta' isfel li hija tal-fowm tal-polyurethane (PU). 2.6.3. Il-ġog ta' l-ispalla u tad-driegħ jippermetti pożizzjonijiet mhux kontinwi f’0, 40 u 90 fir-rigward tal-linja tat-torso. 2.6.4. Il-ġog ta' l-ispalla u tad-driegħ jippermetti biss rotazzjoni ta' liwi/estensjoni. 2.7. Is-sinsla lumbari 2.7.1. Is-sinsla lumbari hija murija bħala l-parti Nru 6 fil-Figura 1 ta' dan l-Anness. 2.7.2. Is-sinsla lumbari tikkonsisti f’ċilindru solidu tal-lastku b’żewġ pjanċi ta' l-azzar li f’kull tarf komuni għal żewġ erjas, u kejbil ta' l-azzar ġewwa ċ-ċilindru. 2.8. L-addome 2.8.1. L-addome huwa muri bħala l-parti Nru 7 fil-Figura 1 ta' dan l-Anness. 2.8.2. L-addome jikkonsisti f’ikkastjar riġidu ċentrali u kisi tal-fowm. 2.8.3. Il-parti ċentrali ta' l-addome hija magħmula minn ikkastjar tal-metall (il-parti Nru 7a). Pjanċa li tgħatti hija mmuntata fuq l-ikkastjar. 2.8.4. Il-kisi (il-parti Nru 7b) huwa magħmul minn fowm tal-poliuretejn (PU). Blokka tal-lastiku milwi, mimlija bil-boċċi taċ-ċomb tkun integrata fil-kisja tal-gomma fuq iż-żewġ naħat. 2.8.5. Bejn il-kisja tal-gomma u l-forma riġida fuq kull naħa taż-żaqq, jistgħu jkunu mmuntati jew tliet transducers tal-forza (il-parti Nru 7c) inkella tliet unitajiet sostituti li ma jkejlux. 2.9. Il-pelvi 2.9.1. Il-pelvi huwa muri bħala l-parti Nru 8 fil-Figura 1 ta' dan l-Anness. 2.9.2. Il-pelvi jikkonsisti fil-blokka tas-sakru, żewġ ġwienaħ iljaċi, żewġ assemblaġġi tal-ġogi tal-ġenb u kisja tal-gomma bħala l-ġilda. 2.9.3. Is-sakru (il-parti Nru 8a) jikkonsisti fi blokka ttjunjata bil-massa tal-metall u pjanċa tal-metall immuntata n-naħa ta' fuq ta' din il-blokka. Fuq in-naħa ta' wara ta' din il-blokka hemm kavità biex tiffaċilita l-applikazzjoni ta' l-istrumentazzjoni. 2.9.4. Il-ġwienaħ ta' l-ilju (il-parti Nru 8b) huma magħmula minn reżina tal-poliuretejn (PU). 2.9.5. L-assemblaġġi tal-ġogi tal-ġenb (il-parti Nru. 8c) hija magħmula mill-partijiet ta' l-azzar. Dawn jikkonsistu fil-brazza tal-wirk ta' fuq u l-ġonta-boċċa ikkonnettjati mal-fus li jgħaddi mill-punt H tal-manikin. Il-kapaċità tal-brazza tal-wirk għal ċaqliq lejn u 'l hemm miċ-ċentru tal-ġisem titmewwet bil-waqqafa tal-gomma fit-truf tal-firxa taċ-ċaqlieq. 2.9.6. Is-sistema tal-laħam tal-ġisem (il-parti Nru 8d) hija magħmula minn ġilda tal-polyvinlychloride (PVC) mimlija bil-fowm tal-poliuretejn (PU). Fil-lok tal-punt H il-ġilda hija sostitwita minn blokka kbira tal-fowm b’ċelluli miftuħa tal-poliuretejn (PU) (il-parti Nru 8e), appoġġat bi pjanċa ta' l-azzar iffissata fuq il-ġwejnaħ ta' l-ilju permezz ta' fus ta' sostenn li jgħaddi mill-ġog b’forma ta' ballun. 2.9.7. Il-ġwienaħ ta' l-ilju huma mwaħħla mal-blokka tas-sakru fin-naħa ta' wara u marbuta flimkien fil-lok tas-simfiżi publika bi transducer tal-forza (il-parti Nru 8f) jew bi transducer sostitut. 2.10. Ir-riġlejn 2.10.1. Ir-riġlejn huma murija bħala l-parti Nru 9 fil-Figura 1 ta' dan l-Anness. 2.10.2. Ir-riġlejn jikkonsistu fi skeletru tal-metall mgħotti b’fowm tal-poliuretejn (PU) bħala l-“laħam” b’ “ġilda” tal-polyvinlychloride (PVC). 2.10.3. Kast tal-poliuretejn (PU) b’densità għolja b’ġilda tal-polyvinlychloride (PVC) jirrappreżenta l-laħam tal-koxxa tar-riġlejn ta' fuq. 2.10.4. L-irkoppa u l-ġog ta' l-għaksa jippermettu biss rotazzjoni ta' liwi/estensjoni. 2.11. Il-libsa 2.11.1. Il-libsa ma tidhirx fil-Figura 1 ta' dan l-Anness. 2.11.2. Il-libsa hija magħmula mil-lastku u tgħatti l-ispallejn, it-toraċi, il-parti ta' fuq tad-dirgħajn, l-addome u s-sinsla lumbari, il-parti ta' fuq tal-pelvi. Figura 1 Kostruzzjoni tal-manikin ta' l-impatt mill-ġenb Tabella 1 Komponenti tal-Manikin għall-Impatt mill-Ġenb (Ara l-Figura 1) Parti Nru. Deskrizzjoni Numru kull manikin 1 Ir-ras 1 2 L-għonq 1 2a Il-post fejn jiltaqgħu r-ras u l-għonq 1 2b Is-sezzjoni ċentrali 1 2c Il-post fejn jiltaqgħu l-għonq u t-toraċi 1 2d Il-qafla ta' l-għonq 1 3 L-ispalla 1 3a Il-kaxxa ta' l-ispalla 1 3b Il-klavikola 2 3c Korda tal-lastku 2 3d Il-kappa ta' l-ispalla tal-fowm 1 4 It-toraċi 1 4a Is-sinsla toraċika 1 4b Il-pjanċa tad-dahar (mgħawġa) 1 4c Il-modulu tal-kustilja 3 4d Il-qaws tal-kustilji mgħotti bil-“laħam” 3 4e L-immuntar tal-pistun 3 4f L-apparat li jtaffi x-xokkijiet eċċ. 3 4g Molla iebsa li ttaffi l-iskossi 3 4h Il-molla għall-issettjar 3 4i It-transducer ta' l-ispostament 3 4j Ċellula T12 tat-tagħbija jew sostitut taċ-ċellula tat-tagħbija 1 5 Driegħ 2 6 Is-sinsla lumbari 1 7 L-addome 1 7a L-ikkastjar ċentrali 1 7b Kisi tal-fowm 1 7c Transducer tal-forza jew sostitut 3 8 Il-pelvi 1 8a Il-blokka ta' l-ossu sagru 1 8b Il-ġwienaħ ta' l-ilju 2 8c L-assemblaġġ tal-ġog tal-koxxa 2 8d Il-kisi tal-ġilda 1 8e Il-blokka tal-fowm tal-punt H 1 8f Transducer tal-forza jew sostitut 1 9 Riġel 2 10 Il-libsa 1 3. L-IMMUNTAR TAL-MANIKIN 3.1. Ir-ras u l-għonq 3.1.1. It-torque meħtieġ fuq il-viti emi-sferiċi għall-assemblaġġ ta' l-għonq huwa 10 Nm. 3.1.2. L-assemblaġġ taċ-ċellula tat-tagħbija tar-ras u l-parti ta' fuq ta' l-għonq huwa mmuntat mal-pjanċa ta' l-għonq ta' fejn jingħaqdu r-ras u l-għonq b’erba’ viti. 3.1.3. Il-pjanċa ta' l-għonq fejn jiltaqgħu l-għonq u t-toraċi tiġi mmuntata mal-qafla ta' l-għonq b’erba’ viti. 3.2. L-għonq, l-ispallejn u t-toraċi 3.2.1. Il-qafla ta' l-għonq tiġi mmuntata fuq il-blokka ta' l-ispallejn b’erba’ viti. 3.2.2. Il-blokka ta' l-ispallejn tiġi mmuntata fuq is-superfiċje ta' fuq tal-kaxxa tas-sinsla toraċika bi tliet viti. 3.3. L-ispalla u d-driegħ 3.3.1. Id-dirgħajn jkunu mmuntati mal-klavikoli ta' l-ispalla u aġġustati permezz ta' vit u axial bearing. Il-vit għandu jiġi ssikkat biex tinkiseb forza ta' 1–2 g li żżomm id-driegħ ma' l-pern tiegħu. 3.4. It-toraċi, is-sinsla lumbari u l-addome 3.4.1. Id-direzzjoni ta' l-immuntar tal-moduli tal-kustilji fit-toraċi għandha tiġi adattata skond in-naħa ta' l-impatt meħtieġa. 3.4.2. Adapter tas-sinsla lumbari jiġi mmuntat fuq iċ-ċellula tat-tagħbija T12 jew is-sostitut taċ-ċellula tat-tagħbija fil-parti ta' isfel tas-sinsla toraċika b’żewġ viti. 3.4.3. L-adapter għas-sinsla lumbari huwa mmuntat mal-pjanċa ta' fuq tas-sinsla lumbari permezz ta' erba’ viti. 3.4.4. Il-ħanek ta' fuq tal-kast ta' l-addome ċentrali huwa marbut bejn l-adaptor tas-sinsla lumbari u l-pjanċa ta' fuq tas-sinsla lumbari. 3.4.5. Il-post tat-transducers tal-forza ta' l-addome għandu jiġi addatat skond in-naħa ta' l-impatt meħtieġa. 3.5. Is-sinsla lumbari, il-pelvi u r-riġlejn 3.5.1. Is-sinsla lumbari tkun immuntata mal-pjanċa ta' l-għatu tal-blokka ta' l-ossu sagru bi tliet viti. Fil-każ li tintuża ċ-ċellula tat-tagħbija tal-parti t’isfel tas-sinsla lumbari jintużaw erba’ viti. 3.5.2. Il-pjanċa t’isfel tas-sinsla lumbari tiġi mmuntata mal-blokka ta' l-ossu sagru tal-pelvi permezz ta' tliet viti. 3.5.3. Ir-riġlejn huma mmuntati mal-mensula tal-ġenb tal-wirk ta' fuq ta' l-assemblaġġ tal-ġog tal-ġenb mal-pelvi b'vit. 3.5.4. Ir-rabtiet ta' l-irkoppa u l-għaksa fir-riġlejn jistgħu jiġu aġġustati biex tinkiseb forza ta' żamma ta' 1–2 g. 4. IL-KARATTERISTIĊI PRINĊIPALI 4.1. Il-Massa 4.1.1. Il-mases tal-komponenti prinċipali tal-manikin huma ppreżentati fit-tabella 2 ta' dan l-Anness. Tabella 2 Il-Mases tal-Komponenti tal-Manikin Il-komponent (parti tal-ġisem) Il-Massa (kg) Tolleranza ± (kg) Kontenuti prinċipali Ir-ras 4,0 0,2 Assemblaġġ sħiħ tar-ras inkluż aċċellerometru tri-assjali u ċellula tat-tagħbija jew sostitut għall-parti ta' fuq ta' l-għonq L-għonq 1,0 0,05 L-għonq, eskluża l-qafla ta' l-għonq It-toraċi 22,4 1,0 Il-qafla ta' l-għonq, il-kappa ta' l-ispalla, l-assemblaġġ ta' l-ispallejn, il-pinnijiet biex jitwaħħlu d-dirgħajn, il-kaxxa tas-sinsla, il-pjanċa tas-sinsla tad-dahar, il-moduli tal-kustilji, it-transducers ta' l-ispostament tal-kustilji, ċellula tat-tagħbija jew sostitut tal-pjanċa tad-dahar tat-torso, ċellula tat-tagħbija T12 jew sositut, il-kast ċentrali ta' l-addome, it-transducers tal-forza ta' l-addome, 2/3 mil-libsa. Driegħ (kull waħda) 1,3 0,1 Il-parti ta' fuq tad-driegħ, inkluża l-pjanċa tat-tqegħid tad-driegħ (kull wieħed) L-addome u s-sinsla lumbari 5,0 0,25 Il-kisi tal-laħam ta' l-addome u s-sinsla lumbari Il-pelvi 12,0 0,6 Il-blokka ta' l-ossu sagru, il-pjanċa ta' l-immuntar tas-sinsla lumbari, il-ġogi tal-ballun tal-koxxa, il-mensula tal-parti ta' fuq tal-wirk, il-gwienaħ ta' l-ilju, it-transducer tal-forza tal-pubis, il-kisi tal-ġilda tal-pelvi, 1/3 mil-libsa. Riġel (kull waħda) 12,7 0,6 Is-sieq, il-partijiet t’isfel u ta' fuq tar-riġel u l-laħam safejn hemm it-twaħħil mal-parti ta' fuq tal-wirk (kull wieħed) Il-manikin kollu 72,0 1,2 4.2. Id-dimensjonijiet prinċipali 4.2.1. Id-dimensjonijiet prinċipali tal-manikin ta' l-impatt mill-ġenb, ibbażati fuq il-Figura 2 ta' dan l-Anness, jingħataw fit-Tabella 3 ta' dan l-Anness. Id-dimensjonijiet jitkejlu mingħajr il-libsa. Figura 2 Kejl għad-dimensjonijiet ewlenin tal-manikin (ara t-Tabella 3) Tabella 3 Dimenzjonijiet Prinċipali tal-Manikin Nru. Parametru Dimensjoni (mm) 1 L-għoli ta’meta wieħed ikun bilqiegħda 909 ± 9 2 Mis-sît sal-ġog ta' l-ispalla 565 ± 7 3 Mis-sît sal-wiċċ ta' taħt tal-kaxxa toraċika tas-sinsla 351 ± 5 4 Mis-sît sal-ġog tal-ġenb (iċ-ċentru tal-pinn) 100 ± 3 5 Mill-qiegħ tas-sieq sas-sît, bilqiegħda 442 ± 9 6 Il-wisa’ tar-ras 155 ± 3 7 Il-wisa’ ta' l-ispalla/tad-driegħ 470 ± 9 8 Il-wisa’ tat-toraċi 327 ± 5 9 Il-wisa’ ta' l-addome 280 ± 7 10 Pelvis lap width 366 ± 7 11 Il-fond tar-ras 201 ± 5 12 Il-fond tat-toraċi 267 ± 5 13 Il-fond ta' l-addome 199 ± 5 14 Il-fond tal-pelvi 240 ± 5 15 Minn wara tan-nâtka sal-ġog tal-ġenb (iċ-ċentru tal-pinn) 155 ± 5 16 Minn wara tan-nâtka sal-parti ta' quddiem ta' l-irkoppa 606 ± 9 5. IĊ-ĊERTIFIKAZZJONI TAL-MANIKIN 5.1. In-naħa ta' l-impatt 5.1.1. Skond il-ġenb tal-vettura ta' fejn iseħħ l-impatt, il-partijiet tal-manikin għandhom ikun ċċertifikati fuq in-naħa tax-xellug jew fuq in-naħa tal-lemin. 5.1.2. Il-konfigurazzjonijiet tal-manikin fir-rigward tad-direzzjoni ta' l-immuntar tal-moduli tal-kustilji u l-pożizzjoni tat-transducers tal-forza ta' l-addome għandhom jiġu